Euskerabili: LIBURU BAT ETA ARROSA BAT\nLIBURU BAT ETA ARROSA BAT\nOstiral honetan, apirilak 23, Liburuaren Eguna ospatzen da eta hona hemen hausnartzeko datu bat:\nEuskal Erkidego Autonomoko (EAE) herritarren artean libururik irakurtzen ez duten herritarrak %41,6 dira.\nZer iruditzen zaizue datua?\nDemagun libururik irakurtzen ez duten horiengan irakurtzeko zaletasuna piztu nahi dugula zein liburu gomendatuko diezue irakurtzen hasteko?\nEgilea: EUSKERABILI EUSKAL ordua: 18:06\nEtiketak: irakurri, Liburuaren Eguna\nGezurra iruditu arren, jende askok ez du libururik irakurtzen. Egia esanda, ni orain dela gutxi hasi naiz irakurtzen. Arazoa liburu onak aurkitzea da.\nNire ustez, irakurtzeko ohiturarik ez duenari zaila da liburu bat gomendatzea zeren onena izanda ere ez baitzaio erakargarri irudituko. Hala ere, lehengo egunean liburudenda batekoak esan zidan orain arte ezer irakurtzen ez zuten gazte asko "Crepúsculo" liburua agertu ostean hasi direla irakurtzen. Nik ez dut irakurri, baina gazteak irakurketa munduan sartzeko balio izan badu ongi etorri!\nNire ustez, gaur egun gazteok oso gutxi irakurtzen dugu, baina hau gertatzen da gauza asko dauzkagulako egiteko eta orduan ez dugu irakurtzen.\nNik normalean ez dut asko irakurtzen. Baina, egia esan, liburu bat asko gustatzen zaidanean oso azkar irakurtzen dut. Adibidez, "El juego del ángel", nire ustez oso ona da.\ngutxitan irakurri ditut liburuak, horregatik oso zaila da niretzat libururen bat gomendatzea.baina nahiz eta liburuak ez irakurri, irrakurtzea ona dela uste dut,hau dela eta, egunero egunkariren bat irakurtzen dut.\nNahiz eta lotsa handia eman, ez zaidala batere gustatzen irakurtzea aitortzen dut. Txikitan orain baino gehiago irakurtzen nuen, batez ere, poesia, baina orain, berriz, bakarrik egunkaria irakurtzen dut.\nLiburu bat gomendatu behar izango banu, "El pergrino de compostela" Paulo Coelhoren gomendatuko nuke, ziur aski irakurri dudan azken libura delako.\nDatua ondo dago, ez daukagu denbora asko, oso lanpetutak gaude eta denbora eduki behar du.\nIrakutzeko ohitura hartu behar du eta ez da inporta zein liburua den, hasteko relato labur bat eto liburu argala izango dela hoberena da.\nNi ez naiz ohiko irakurlea. Normalean ez daukat astirik, baina oporretan nagoenean, liburu bat irakurtzea asko gustatzen zait.\nIrakurri dudan azken liburua "39 hombres justos" zen eta hain interesgarria zen ezin nuen irakurritik gelditu.\nUda honetan oporretan joango banintz, liburu bat euskaraz erosiko nuke.\nGaur egun jende gutxik liburu osoa irakurtzeko ohitura dauka.gizarte honek hainbeste gauza edukitean,orduan beste gauzak egiten dituzte.\nNiri ez zait bat ere gustatzen irakurtzea,nahiago dut filma bat ikustea.\nNahiz eta txanta bat iruditu, jende askok ez dauka irakurtzeko ohiturarik. Batzuk esaten dute ez dutela egiten denborarik ez daukatelako, beste batzuk ez zaielako gustatzen irakurtzea. Baina nire ustez, ez dute egiten liburuekin disfrutatzeko eta gozatzeko txikitatik irakurtzen hasi behar da eta.\nVideojoku gutxiago oparitzen badiegu haurrei eta liburu gehiago ematen badiegu gure helburua lortuko dugu eta azkenean gustatuko zaie irakurtzea edozein liburu.\nNi bakarrik pare bat liburu irakurri ditut nire bizitzan, ez dut gogoko irakurtzeari, horregaitik uzte dut komenigarriena ez naizela inori zaletazuna pizteko. Nahiz eta asko ez irakurtzea, argi dago ekintza oso hezigarria dela, eta irakurtzea gomendatzen dut.\nNire ustez, porzentai hori harrigarria da, zentzu txarrean jakina. Oso altua da eta horrek esan nahi du jende gehiegik ez duela irakurtzen, nahiz eta komenigarria izan arrazoi askorengatik. Askotan irakurtzen ez duen jendearentzat, liburu bat gomendatuko nioke, ¨El niño con el pijama de rayas¨. Oso arin eta erraz irakurtzen delako eta bere esanahiak merezi du.\nEsan behar dut niri asko gustatzen zaidala liburuak irakurtzea,baina beno orain ez daukat asko denborarik irakurtzeko.\nNormalean oporretan nagoenean bat edo bi liburu irakurtzen naiz.\nOrain gustatuko litzaidake irakurtzea bat baina momentuz ez dakit zein\nEgia esaterako, neu ere banago porzentai horren barruan. Badakit hau esatea ez dagoela ondo, baina edozein liburu irakartzearen edo kirol bat egitearen artean aukeratu behar izango banu, bigarrena erabakiko nuke pentsatu gabe. Batez ere, egun osoa ikasten egon ostean edo lan egin ondoren.\nDena den, txarrena da nire lagunekin hitz egitean askotan nabaritzen dudala. Badirudi zerbait azaltzerakoan hitzak edo egiturak falta zaizkidala eta entzuten badidazu leloa dirudit. Horrez gain, momentu txar bat pasatzen da.\nArgi dago irakurtzea ona dela.\nBadirudi ahaztu dugula zein garrantzitsua den liburuak irakurtzea,batez ere,txikitatik.\nNire ustez komenigarria da ahalik eta lasterren ohitura edukitzea zeren eta hiztegi edo egitura onak ikas ditzakezu .\nOso ondo deritzot haurrei liburuak oparitzeari , horrela ohitura txikitatik ikas dezakete.\nNire kasuan, irakurri nuen azken liburua euskeraz idatzita zegoen eta opari bat izan zen: " SP.rako Tranbia " Unai Elorriagarena eta asko gustatu zitzaidan.\nNik uste dut gutxiegi irakurtzen dugula,baina irakurtzeko denbora beharrezkoa da. Niri gustatzen zaidan arren batzuetan zaila egiten zait irakurtzea denboragatik. Izan ere, behin baino gehiagotan liburu bat hasi dut eta azkenean utzi dut zeri buruzkoa zela ahaztu zait eta. Baina esan behar dut oso denbora ona pasa dezakezula liburu batekin.\nEgia da jende gutxiak liburuak irakurtzen ditu. Gainera emakumeek gizonek baino liburu gehiago irakurtzen dituzte eta umeek nahiago dute bideojokoak jolastu. Niri asko gustatzen zait irakurtzea baina orain denbora gutxi daukat liburuak irakurtzea. Normalean oporretan naizenean liburuak irakurtzen ditut, hala ere pasa den Aste Santuan ez dut ezer irakurri, nahiz eta etxean liburuak dauzkadan irakurri gabe.


Araba ESI geratu da finalista Quality Innovation of de Year 2016 nazioarteko sarian - Osaraba\nAintzatespena atzo arratsaldean jakinarazi zen Vitoria-Gasteizko Europa Jauregian, Iñigo Urkullu lehendakaria buru izan zuen gala batean. Mª Ángeles García Fidalgok, Fisika Medikoko zerbitzuburua, jaso zuen proiektua Euskadiko faseko finalista dela egiaztatzen duen txapela.\nProiektu hori beste 51 finalistarekin lehiatuko da nazioarteko azken fasean, eta erabakia otsailean emango da Pragan. Azpimarratu behar da sari honen bertako fasean Araba ESI finalista izan dela ere gizartearen eta osasunaren sektoreko Berrikuntza kategorian.\nBertako fasera 36 hautagai aurkeztu ziren, eta bi kanporaketa-prozesuren ondoren, 6 enpresa izan ziren finalista, sariko kategoria bakoitzeko bat.\nEtiketak: Fisika MedikoaSariak\nNext story Araba ESIn “Esker On Araba 2016” ekitaldia egin da, profesionalei aitormena egiteko jardunaldia\nPrevious story Euskararen Nazioarteko Eguna ospatzeko ekitaldietan parte hartu zuen Araba ESIk pasa den astean


Ekogunea, Kutxa Gizarte Ekintza Komunikazioa Albisteak Gipuzkoako Konposta Kutxa Ekoguneko baratze ekologikoetan erabiliko da aurten ere\nGipuzkoako Konposta Kutxa Ekoguneko baratze ekologikoetan erabiliko da aurten ere\nMikel Insausti Kutxa Ekoguneko zuzendaria eta Ainhoa Intxaurrandieta GHK-ko lehendakaria.\nKutxa Ekoguneak eta Gipuzkoako Hondakinen Kudeaketak hitzarmena berritu dute gaur, materia organikoaren bilketaren eraginez lortzen den konposta ongarri natural bezala erabiltzeko Baratze Parke Sarea (BPS) osatzen duten 726 baratze ekologikoetan. Hitzarmen honen ondorioz BPS-ren erabiltzaileek lurzorua mimatzeko eta barazkiak elikatzeko behar adina konpost izango dute eskura, eta bide batez, hondakin organikoen zikloari itxiera emango zaio, sukaldetako hondakinak berriz ere sukaldetara itzuliz, barazki gozoen itxurapean baina.\nHitzarmen honen helburuak, Mikel Insaustik, Kutxa Ekoguneko zuzendariak, laburbildu ditu: Gipuzkoan sortzen den konpostaren balioa, erabilpena eta merkaturatzea sustatzea, Ekogunearen BPS-ren baratze ekologikoetan konposta ongarri gisa erabiltzea eta lurzoruaren emankortasunaren esparruan jardunbide iraunkorragoak sustatzea, herritarrek produktuaren balio eta kalitatearen inguruan kontzientzia hartzeko.\n2014ko hitzarmenaren sinaduraren ondorioz lortutako emaitzak oso positiboak izan dira. Baratzakideen konpost eskaerak hasierako espektatiba guztiak gainditu zituen. Eta aurten hitzarmen berriak berritasunak ditu, egituratzailearen hornikuntza gehitzen duelako, ezinbesteko osagaia bere baratzeko hondarrekin erabiltzaileek konposta lantzeko. Gainera, aurten GHK-k eta Kutxa Ekoguneak doako erakusketa bultzatuko dute Baratze Eskolan. Han hondakin organikoak modu jasangarrian lantzeko erak, modeloak, materialak eta teknikak azalduko dituzte. Erakusketa honekin lotuta lantegiak, ikastaroak eta eskola-bisitak antolatuko dira.\nHitzarmenak ere jasotzen du GHK-k finantzatuko dituela Ekoguneak antolatu dituen ikastaroak, konpostak nekazaritza ekologikoan ongarri gisa duen potentziala azaltzeko helburu dutenak. Ikastaro hauek 2015ko maiatza-abendua epean egingo dira eta baratzeetako erabiltzaileek ez ezik, gaiarekin interesa duen orok eman dezake izena.\nBPS-an Gipuzkoako 10 udalerrik hartzen du parte (Hernani, Alegia, Lezo, Errenteria, Usurbil, Tolosa, Zegama, Azpeitia, Anoeta eta Elgetako udalak) eta laster Azkoitia eta Zumaia gehituko dira, estatu mailako baratze sare handiena osatuz, 842 erabiltzaile eta kontsumo propiorako diren lur-sail ekologikoen 44.000 m2 –ko hedadura dauka.\nAinhoa Intxaurrandieta GHK-ren lehendakariak, bere aldetik, aipatu du hondakin organikoarekin konposta egitea, birziklatzearen eremuan sartzen dela eta gogorarazi du Europako Hondakinen Kudeaketarako Hierarkiaren arabera materia organikoarekin horrela jokatu behar dela. Konposta eginez zabortegietara bidaltzen den hondakin kopurua %40 murriztea lortu dela esan du Ainhoak eta honek birziklatze maila %50era heltzeko aukera eman digu, 2016ean lortu behar den %60ko birziklatze mailatik gertuago jartzen gaituena.\nGure etxeetako sukaldeetan sortzen diren hondakin organikoekin egindako konpostari esker, berriro ere lurrari itzultzen zaio, ongarri natural moduan, lehen lur horrek eman duena. Horrela osatzen da materia organikoaren zikloa.\nElikagaiak bio-oxidazioaren bitartez deskonposatzeko prozesu naturalaren emaitza da konposta. %100 organikoa den baliabide aberats honek hainbat erabilpen du lorezaintzan, nekazaritzan eta obra zibilean; eta era askotako onurak, bai ekonomian eta bai ingurumenean.\nGipuzkoa berebiziko ahalegina egiten ari da materia organikoa gainerako hondakin guztietatik bereizita biltzeko; hau da, hondakinen arazoari modu arduratsuan erantzuten ari da. Lehengai hori, inausketako hondakinetatik datorren material egituratzailearekin batera, konpost bihurtzen da Gipuzkoako Hondakinen Kontsortzioak Lapatxen (Azpeitia) duen plantan, eta laster Epeleko (Bergara) konpostatze planta gehituko zaio. Konpost hori Gipuzkoa Konposta izenarekin merkaturatzen da.\nGipuzkoako Konposta A+ kalitatekoa da, mailarik handiena hain zuzen ere, gure etxeetan oso ondo bereizten ari garen seinale. Kalitate handi honi esker, Gipuzkoako Konposta baratze ekologikoetan ere erabil daiteke, Kutxa Ekogunearekin sinatuko den hitzarmen honek erakusten duen bezala.\nHondakin organikoak konpost bilakatzea naturarekin erlazio berezia eraikitzea da eta jendarte bezala harro sentiarazi behar gaitu. Ildo honetatik, produktua balorean jarri eta bere erabilera sustatzea guztion egitekoa da, onurak gizarte osoarentzat izango baitira.


AMIANO MARTZELINO (K.O. 395) | elinberri\n2015. urriak 13 2.- Antzin Aroa, 2.5 Erromaren azkena, Agiriak, Historia - Erlantz Urtasun Antzano eta Markel Lizasoain Baleztena\nHunoak ezin itsusiagoak dira.\nJaio orduko, masailetan ebaki sakonak egiten dizkiete umeei\nbizarren zainak hondatzeko.\nMozkoteak eta bizkorrak dira,\nlepo zabalekoak eta itxura beldurgarrikoak.\nHain daude zailduta, ez baitute surik behar;\njatekoa ez irakin eta ez egosi egiten dute;\nnon edo han harrapatzen dituzten zainak janez bizi dira,\neta ipurpean, zaldien bizkar hutsaren gainean,\nharagi puska izaten dute eskura.\nGaua ez dute inoiz idorpean igarotzen,\nhor ez baitute babesik sentitzen.


Jarnages - Wikipedia, entziklopedia askea.\n46° 10′ 52″ N, 2° 05′ 05″ E / 46.1811°N,2.0847°E / 46.1811; 2.0847Koordenatuak: 46° 10′ 52″ N, 2° 05′ 05″ E / 46.1811°N,2.0847°E / 46.1811; 2.0847\nCressat, Ladapeyre, Parsac-Rimondeix, Pionnat eta Vigeville\n241 (%54.2) 211 (%47.4)\nJarnages (frantsesez eta ofizialki: Jarnages) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 516 biztanle zituen.\n2007an Jarnages udalerrian erroldatutako biztanleak 506 ziren. Familiak 220 ziren, horien artean 80 pertsona bakarrekoak ziren (32 bakarrik bizi ziren gizonak eta 48 bakarrik bizi ziren emakumeak), 56 seme-alabarik gabeko familiak ziren, 64 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 289 etxebizitza zeuden, 230 familiaren etxebizitza nagusia ziren, 26 bigarren erresidentzia ziren eta 33 hutsik zeuden. 251 etxeak ziren eta 38 apartamentuak ziren. 230 etxebizitza nagusietatik 139 bere jabearen bizilekua ziren, 80 alokairuan okupaturik zeuden eta 11 doan lagata zeuden; 5 etxek gela bat zuten, 21 etxek bi zituzten, 47 etxek hiru zituzten, 66 etxek lau zituzten eta 91 etxek bost zituzten. 150 etxek euren parking plaza propioa zuten azpian. 120 etxetan ibilgailu bat zegoen eta 80 etxetan bat baino gehiago zituzten.\nJarnages udalerriko biztanleria-piramidea 2009an .\n2007an lan egiteko adina zuten pertsonak 311 ziren, horien artean 218 aktiboak ziren eta 93 inaktiboak ziren. 218 pertsona aktiboetatik 196 lanean zeuden (115 gizon eta 81 emakume) eta 22 langabezian zeuden (10 gizon eta 12 emakume). 93 pertsona inaktiboetatik 40 erretiraturik zeuden, 20 ikasten zeuden eta 33 "bestelako inaktibo" gisa sailkaturik zeuden.\n2009an Jarnages udalerrian 215 unitate fiskal zeuden, 466,5 pertsonek osaturik. Pertsona bakoitzeko diru-sarrera fiskalaren mediana urteko 13.998 euro zen.\n2007an zeuden 48 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 6 eraikuntza enpresak ziren, 8 ibilgailuen saltze eta konpontze enpresak ziren, 5 garraio enpresak ziren, 5 ostalaritza eta jatetxe enpresak ziren, 4 finantziazio enpresak ziren, 3 higiezinen enpresak ziren, 2 zerbitzu enpresak ziren, 10 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 18 zerbitzu publikoetatik, 1 jendarmeria zen, 1 posta bulegoa, 2 banku bulegoak, 1 ibilgailuen konpontzeko eta nekazaritza tresnetako lantokia, 1 autoeskola, 1 igeltseroa, 1 margolaria, 2 zurginak, 1 argiketaria, 1 ile apaindegia, 2 albaitariak, 1 jatetxe eta 3 higiezinen agentziak.\n2000. urtean Jarnages udalerrian 17 nekazaritza-ustiategi zeuden, 438 hektarea erabiltzen.\nVigeville (2,4 km)\nPionnat (4,8 km)\nCressat (4,9 km)\nRimondeix (5,5 km)\nBlaudeix (5,5 km)\nParsac (5,7 km)\nBNF: 15251488t (data)


Auzitegiak berretsi du Maiatzak 1eko ekitaldietan murrizketak bete behar direla\nAuzitegiak berretsi du Maiatzaren Leheneko ekitaldietan murrizketak bete behar direla\nHala, atzera bota ditu ELAren eta CC. OO.-ren helegiteak. Mugikortasun mugek "manifestaziorako eskubidea urratzen" dutela iritzi diote sindikatuek.\nManifestazioa Iruñean. Argazkia: Efe\nMaiatzaren 1eko mobilizazioak tokikoak izatearen alde egin du Eusko Jaurlaritzak\nLABek "gehiengo sozialarekiko konpromisoa" erakutsiz ospatuko du Maiatzaren 1a\nELAk Hego Euskal Herriko lau hiriburuetan egingo ditu maiatzaren 1eko manifestazioak\nEAEko Justizia Auzitegi Nagusiak berretsi egin du Ertzaintzaren zuzendariak apirilaren 22an kaleratutako agindua, hau da, Maiatzaren Leheneko ekitaldietan osasun agintariek ezarritako neurriak errespetatu behar direla, mugikortasunari lotutakoak barne.\nHori horrela, auzitegiak atzera bota ditu ELAren eta CC. OO.-ren helegiteak. Mugikortasun mugek "manifestaziorako eskubidea urratzen" dutela iritzi diote sindikatuek, herritar askok ezingo baitute antolatutako mobilizazio nagusietan parte hartu.\nEpailearen erabakiaren berri izan aurretik, Eusko Jaurlaritzak ukatu egin zuen Langilearen Egunean manifestaziorako eskubidea murriztuko zuela, eta esan zuen logikoena dela herritarrak bizi diren herrian mobilizatzea, izan ere, asko dira pandemiaren egoeragatik perimetralki itxita dauden udalerriak.\nELAk salatu du ebazpen horrek "oinarrizko askatasunak urratzen" dituela eta berretsi egin du Euskal Herriko hiriburuetan antolatu dituen manifestazioetan osasuna bermatzeko prebentzio neurriak zorrotz beteko dituztela.\n"Ezarritako murrizketak kontraesankorrak dira; izan ere, posible da hiriburuetara joatea lanerako bada eta leku itxietan lan egitea, manifestazioak iraungo duena baino ordu gehiagoz", erantsi du.\nLABen esanetan, epai horrek erakusten du auzitegietan "neutraltasuna galtzen" dela "klaseen arteko gatazkak areagotzen" diren heinean.\n"Eusko Jaurlaritzarentzat eta EAEko Justizia Auzitegiarentzat langileen mobilizazioak dira arazoa", kritikatu du. Halaber, Maiatzaren Lehenerako antolatu dituen manifestazio guztien deialdiak mantentzen dituela zehaztu du.\nEbazpen judiziala argitaratu aurretik, Raul Arza eta Loli Garcia UGT eta CCOO sindikatuetako idazkari nagusiek esan dute ulertezina izango litzatekeela herritarrei manifestazioetara joateko eskubidea kentzea.\n"Ez du zentzurik manifestazio batera joateko eskubidea murriztea, oinarrizko eskubide bat urratzea baita", adierazi du.\nAste honetan, Eusko Jaurlaritzak adierazi du Maiatzaren Leheneko mobilizazioak udalerrietan egin beharko liratekeela, manifestazio handiak saihesteko, martxoaren 8an gertatu zen moduan.


'Gu ere bertsotan' jaialdia, ikusgai - Azkoitia - Maxixatzen.eus\n'Gu ere bertsotan' jaialdia, ikusgai\nMaxixatzen.eus 2019-05-23 08:48\n'Gu ere bertsotan' jaialdian 186 neska-mutilek parte hartu zuten joan den maiatzaren 7an. Floreaga Ikastetxeko LH5 eta 6ko 106 ikasle eta Azkoitia BHIko DBH1eko beste 80 ikasle igo ziren oholtza gainera.\nTribu urbanoak, Kirolari aldrebesak, Hegazkin bateko kaosa, Mundua hankaz gora, Andramaixek, Barre-hiztegia, Got Talent Azkoitia eta Euskal folklorea gaiak eraman zituzten Baztartxoko oholtzara. Floreaga ikastetxetik, LH5 eta LH6ko ikasleek abestu zuten eta Azkoitia BHItik, berriz, DBH1eko gaztetxoek.\nGu ere bertsotan Azkoitiko Udaleko Euskara Zerbitzuak eta Gipuzkoako Bertsozaleen Elkarteak duela hamar ikasturte, 2008-09 ikasturtean, hasi zuten proiektua da. Helburua da, ikastetxeetan, ikas orduetan, bertsolaritza lantzea. Azkoitia BHIn Olatz Albizu euskara irakaslea eta Irati Artetxe 'Gu ere bertsolari' proiektuko irakaslea eta Floreagan Mailu Irizar euskara irakaslea aritzen dira gaztetxoekin bertsoak osatzen eskola orduetan.


Ohiko galderak Identifikazio zenbakia: 900000334\nOndasunen banaketako araubidean senarrak etxebizitza erosteko finantzaziorako hartutako zorraren zati bat ordaintze hutsak ez dio kontsultagileari ematen ondasunaren gaineko inolako jabetza eskubiderik.\nHorren ondorioz, bitarteko negozio juridikorik egin ezean, planteatutako kasuan, kontsultagileak etxebizitza kontuan egindako ekarpenengatiko kenkarietarako eskubidea galduko du, kontu horren zenbatekoa erabiltzen badu senarraren etxebizitza zamatzen duen hipoteka mailegua ordaintzeko eta beste etxebizitza kontuan birjartzen edo eramaten ez badu zergaren sortapenaren aurretik (abenduaren 31a); izan ere, kasu horretan kenkaria aplikatu zaien zenbatekoak erabiliko lirateke ohiko etxebizitza erosteaz edo birgaitzeaz bestaldeko helburu baterako. Gauzak horrela, kontuaren ezarpenaren ekitaldian sortutako zergaren kuotari ezinbestean gehitu beharko litzaizkioke une horretara arte egindako kenkariak eta berandutza interesak.\nHoni dagokionez, senarrari “dohaintza” bat egingo balio etxebizitza zamatzen duen hipoteka mailegu oso edo horren zati bat amortizatzeko, horrek aplika lezake amortizazioaren zergaren gaineko inbertsioagatiko kenkaria (betiere legez ezarritako mugak aintzat hartuta); hori guztiori, betiere, dohaintza hartzaileari (senarra) dagozkion betebeharrei kalterik egin gabe, Oinordetzen eta Dohaintzen gaineko Zergen ondoreetarako.\nPFEZko 47/2014 FDko 67, 68 eta 69 artikuluak


Garagardotegia Boulevard + Flou-Flou Conexiones improbables\nSardotegia Boulevard + Flou-Flou\nMikro Pilula sortzaileak IrunLab 2015\nBoulevard Taberna-Garagardotegi hau 2005ean jaio zen eta artisau-garagardoa egitera dedikatzen da bereziki.\nFLOU FLOU Disoñadores Asociados diseinu-tailerra da eta 2007. urtean sortu zuten Valentzian Alberto Flores eta Mireia Juan diseinatzaileek. Beren lana Diseinuaren pentsamendua, tresnak eta proiektuak garatu eta aplikatzean oinarritzen da, beti ere diziplina anitzeko ikuspuntutik, eta habitat-a, ingurumenarekiko erantzukizuna, adimen kolektiboa, elkar-sorkuntza, partaidetza, birkonfigurazioa eta diseinu irekia bezalako kontzeptuak landuz.\nArtisau-garagardoaren kultura hedatzea, Garagardotegia aditu eta zaleentzat erreferentzi-gune moduan ezagutzera emateko. 9 garagardo-txorrot dituzte (hozteko upelak) eta 40 bat erreferentzia botiletan, tokiko zein inportazioko garagardoarekin.\nHorretarako, hainbat dinamika sortu ziren, eta aldi bakoitzean 10 erabiltzaile / hornitzaile / elkarkidez osatutako talde batek hartu zuen parte garagardoaren sorkuntzan eta garagardoaren ezaugarrien definizioan.\nEmaitza elkarrekin definitutako garagardoa izan da, produktuaren sormena eta merkaturatzea babesten duen garapen kontzeptualarekin.\nBezeroaren Esperientzia Produktua/Prozesua/Tecnologia Publikoak/Komunitateak\nIrunLab Irun on, Irungo Udaletxea, Lanbide, Gipuzkoako Foru Aldundia eta Bidasoa activa-k sustatzen duen programa da.\nJakinarazi nahi dizuegu zure datu pertsonalak C2MASI, S.L.-ren jabetzakoa den fitxategi automatizatu batean sartuko ditugula, C2MASI, S.L.-ren jardueren berri izan dezazun, eta, hala behar denean, C2MASI, S.L. eta zure artean kontratatutako zerbitzuen kudeaketa eta burutze zuzena egin ahal izateko. Sarbide-, zuzenketa-, indargabetze eta aurkakotasun-eskubidea gauzatu ahal izango duzu indarrean dagoen legearen terminoetan (Datuen Babeserako abenduaren 13ko 15/1999 Legea), C2MASI, S.L. –ri horrela jakinaraziz, Castro Urdiales kalea, 8-5º ezkerra, 01006, Gasteiz helbidera gutuna bidaliz edo info@c2masi.com helbidera e-maila bidaliz.\nHarpidetu zaitez gure newsletter-era Prentsa Lege oharra


Sareak josten I - Ahotsak.eus\nSareak josten I\nSareak josten I Plantxak goitik ekartzen zituzten, prestatuta. 16 urterekin hasi zen Nerecanen. 24 urterekin utzi zuen, ezkontzeko. Neska-mutilak jaio zirenean, sareak josten hasi zen. Amak bazekien zerbait, baina koinatarekin batez ere. Egurrezko orratza.\nHizlaria(k): Iraola Idiakez, Karmen\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-054-024 kodeko bideoa nahi duzula aipatzea: ahotsak@ahotsak.eus\nPlantxak goitik ekartzen zituzten, prestatuta. 16 urterekin hasi zen Nerecanen. 24 urterekin utzi zuen, ezkontzeko. Neska-mutilak jaio zirenean, sareak josten hasi zen. Amak bazekien zerbait, baina koinatarekin batez ere. Egurrezko orratza.\nData: 2009(e)ko azaroaren 06a\nGaia(k): Familia eta harremanak » Lagunartea eta familia » Etxeko giroa , Ekonomia eta industria » Emakumeak lan-munduan (etxetik kanpo) , Lanbideak » Negozioak, dendak , Itsasoa » Lan-tresnak eta azpiegiturak » Lan-tresnak , Itsasoa » Lehorreko lanak » Lehorreko lanak\nAita Goierrikoa eta ama Zumaiakoa\nAitak bertsoak eta poemak idazten zituen\nAitona burutik eginda zegoen\nAita Santa Agedan\nBanketxeko lana II\nEskola utzi eta familiako negozietan sartu\nGurasoak lan asko egindakoak


2011/10/18 (e)ko saioa\n200.000 euroko dirulaguntza egonaldi laburretarako\nGlasgoweko Unibertsitateko Centre for Cultural Policy Research\nUnibertsitate-irakasleen Unibasq ziurtagiria\nNekazaritza eta Abelzaintza Produkzioko Teknikaria\nBaimena eman zaio Oinarrin aldi baterako parte hartzeari\n9,2 milioiko kalte-ordaina Zallobentako harrobiari, Urkiolako natura-Parkearen araudia aldatzean 2006an ondarean eragindako kalteagatik\nJaurlaritzak 440.000 euro jarriko ditu zinema-aretoak digitalizatzeko\nEusko Jaurlaritzak hitzarmena sinatuko du Nazio Batuak emakumeak erakundearekin emakumeen partehartzea sustatzeko\nEusko Jaurlaritzak "Gernikako Arbolaren Gurutzea" eman dio Carlos Garaikoetxeari, eta, halaber, "Lan Onari" eta "Lagun Onari" goraipamenak eman ditu\nAgindua, finantzatutako ikertzaileak prestatzeko eta hobetzeko programako bekak aplikatzeko zentroez\nbestelakoetan egonaldi laburrak egiteko laguntzetarako deialdia egiten da.\nHezkuntza, Unibertsitate eta Ikerketa sailburuaren proposamenari jarraituz, gaurko Gobernu Kontseiluak onartu du Ikertzaileak Prestatzeko eta hobetzeko Programeko beken ezarpen-zentroetatik kanpo egonaldi laburrak egiteko dirulaguntzetarako dei egiten duen Agindu bat.\nLaguntza horien xedea da honako helburuak dituzten egonaldiak diruz laguntzea: ikerketa-zentroetan edo laborategietan ikerketa-lanak eginez bekadunen prestakuntza hobetzea ikerketa zientifiko eta teknikoaren arloan, ikerketa-proiektuari aplikatzeko teknika berriak ikastea, liburutegi-fondoak eta dokumentu-fondoak kontsultatzea eta bekadunaren prestakuntza zientifiko eta teknikorako onuragarria izan daitekeen beste edozein jarduera burutzea, beti ere jarduerok bekadunaren tesi-proiektuarekin zerikusirik badute.\nAgindua, Ikerkuntzako 2011ko Euskadi Sarirako deia egiten duena, jarduera zientifikoa sustatzeko asmoz.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko bileran hartu du EUSKADI IKERKETA SARIA arautzen duen dekretua onartzeko erabakia, jarduera zientifikoa sustatzeko asmoz.\nAgindua, Glasgow-eko Unibertsitateko ikertzaile bisitarientzat dirulaguntza bat deitzen da.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko egunean onartu du Glasgoweko Unibertsitateko Centre for Cultural Policy Research-en ikertzaile bisitarientzat 2012/2013 ikasturtean dirulaguntza bat deitzen duen agindua.\n38.744 euroko dirulaguntza honek bosna hilabeteko (iraila-urtarrila, otsaila-ekaina) bi aldi hartzen ditu, izangaiek bost hilabeteko aldi bakarra aukeratu ahal izango duten arren.\nOndorengoak dira ikertzaile bisitariak ikerketa-lana egin ahal izango duen arloak: kultura, komunikazioa eta komunikabideak.\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko bileran onartu du Euskal Unibertsitate Sistemaren Kalitatea eta Kreditatzea ebaluatzeko Agentziaren, Euskal Herriko Unibertsitateak kontratutako pertsonal irakasle eta ikertzailearen eta doktorearen titulua duten unibertsitate pribatuetako irakasleen ebaluazioan, kreditatzean eta ziurtatzean erabili beharreko irizpideak onartzen dituen dekretua, baita Euskal Herriko Unibertsitateko irakasle laguntzaile eta elkartuak kontratu aurreko txostena lortzeko ere.\nDekretu, Nekazaritzako eta Abeltzaintzako Produkzioko Teknikariaren tituluari dagokion curriculuma ezartzen duena\nGobernu Kontseiluak, Hezkuntza, Unibertsitate eta Ikerketa sailburuaren proposamenez, gaurko bileran onartu du Nekazaritza eta Abelzaintza Produkzioko Teknikariaren tituluaren curriculuma zehazten duen dekretua.\nDekretu horren bidez Nekazaritza eta Abelzaintza Produkzioko Teknikariaren tituluari, Nekazaritzaren lanbide-arloan, dagozkion erdi mailako Lanbide Heziketako irakaskuntzetarako curriculuma zehazten da Euskal Autonomia Erkidegoan.\nIkastetxearen curriculum-proiektuaren barruan, irakasle-taldeak, zikloko arduradunek eta irakasle bakoitzak egin beharko dituzte programazioak, ezartzen diren helburu orokorrak kontuan hartuz, lanbide-modulu bakoitzak dituen ikaskuntzaren emaitzak eta edukiak errespetatuz eta irakaskuntzen erreferentzia den perfil profesionala euskarri gisa erabiliz.\nDekretu, Oinarri EBB Elkarrekiko Berme-baltzuaren kapitalean aldi batean parte hartzeko baimena ematen duena\nGobernu Kontseiluak baimena eman dio Ekonomia eta Ogasun Sailari Oinarri EBBren kapital sozialean aldi baterako eta itzultzeko moduko 76.780 euroko ekarpena egiteko. Ordainketa ETEentzako eta autonomoentzako zirkulatzaile-kredituen urte anitzeko finantzaketa-lerroari lotutako abalak emateko modua antolatzen duen hitzarmenaren hedapenean ezarritako baldintzen arabera egingo da.\nEkarpen horrek Euskal Autonomia Erkidegoko Administrazioak Oinarri EBB baltzuan zuen % 0,3531ko partaidetzaren balio bera izango luke. Eskuratze horren aurretik EAEko Administrazioak Oinarri EBBren ordaindutako kapital sozialean zuen partaidetza-ehunekoa % 2,8191koa zen.\nOINARRI elkarrekiko berme-baltzuaren kapitaletan aldi batean parte hartzearen helburua da erakunde horren funts propioak eta kaudimen-koefizienteak indartzea, Eusko Jaurlaritzak bultzatu zuen ETEentzako eta autonomoentzako zirkulatzaile-kredituen lerrotik eratorritako “ohikoak ez diren” arriskuak ezeztatu arte. Programa honen helburua da Euskal Autonomia Erkidegoko Administrazioak enpresa txiki eta ertainentzako, banako enpresaburuentzako eta profesional autonomoentzako finantza-laguntzaren programa garatzen duen Dekretuaren eremuan Oinarri EBBk emandako abal-eragiketak birfinkatzea.\nErabaki, Ingurumen, Lurralde Plangintza, Nekazaritza eta Arrantza Sailaren kreditu-beharrei erantzuteko orotariko kredituaz baliatzekoa 9.237.153,09 euro. Helburua: epai judizial bat ordaintzea\nCanteras y Hormigones Zalloventa S.A.-ri kaltea ordaintzeko, 9.237.153 euroko kreditua eduki behar dela erabaki du Jaurlaritzaren Kontseiluak gaurko bileran, enpresari irabazi-bidea amaitu zaiolako, meatzaritzako ustiategi hori dagoen Urkiolako Parkearen EKZP Erabilera eta Kudeaketa Zuzentzeko Plana berrikustean 2006an Eusko Jaurlaritzak onartu zituen ustiapen-mugen ondorioz.\nOndarean izan duen kaltea 2006an sortu zen, Eusko Jaurlaritzak Urkiolako parkearen EKZPa berrikustea onartu zuenean; Euskal Autonomia Erkidegoko Auzitegi Nagusiko Administrazioarekiko Auzien Salaren epaian onartzen den bezala, Zallobentako harrobiaren espazioa murriztu egin zen, eta harrobiaren mendebaldeko eremua ustiatzeko hamabost hilabete lehenago eskatutako baimena ukatu egin zen.\nErabaki horrekin, ustiatzeko eskubideen zati handi bat kendu zitzaion enpresari, eta 46.185.765 euroko kaltea eragin zitzaion ondarean. Kalte-ordain gisa, harrobia ustiatzen duen enpresari, aurreikusitako irabazi horien ehuneko 20 ordaindu behar zaiola ezartzen da epaian: hau da, 9.237.153 euro.\nKareharria ateratzeko Bizkaiko Mañarian dagoen meatzaritzako ustiategiaren enpresa titularra Canteras y Hormigones Zalloventa S.A. da, aurreko mendeko hirurogeiko hamarkadatik ustiatzen da, eta Zallobentako harrobia izenez ezagutzen da.\nHarrobia Urkiolako Parkean dago, tradizioz harrobiak egon diren gune batean (Atxarte, Atxatxiki eta Zallobenta); eta Parkea sortu zuen legean bertan aitortzen den errealitate ekonomiko eta soziala eratu dute.\nUrkiolako parkea sortzeko Dekretuan (275/1989), harrobi berriak irekitzea debekatu egiten da, errespetatu egiten dira dagoeneko daudenak, eta kalte-ordainak emateko aukera onartzen da, Parkea arautzeko murrizketa edo mugek legezko ondare-eskubideak kaltetzen dituztenean.\nJaurlaritzaren Kontseiluak gaur hartutako erabakiaren ondorioz, epaian finkatutako kalte-ordain horren ordainketa finantzatzeko kreditu orokorra behar du Ingurumen, Lurralde Plangintza, Nekazaritza eta Arrantza Sailak.\nAgindua, zinema-aretoak digitalizatzeko laguntzak arautzen dituena\nJaurlaritzaren Kontseiluak zinema-aretoak digitalizatzeko laguntzak arautzen dituen Kulturako sailburuaren Agindua onartu du. Diru-laguntzen lerro berri honetarako 440.000 euroren aurrekontua aurreikusi da.\nGaur onartu den agindu honen xedea da 2011 urtealdian zinema-aretoetan proiekzio digitalerako sistemak ezartzeko laguntzak emateko deialdia egitea eta horretarako baldintzak ezartzea. Agindu honen ondorioetarako, eta ikus-entzuleek kultura-ekoizpenaren dibertsitatea eskura izateko helburuz, digitalizaziorako laguntza hauek zinema-aretoek egiten duten programazioaren arabera emango dira.\nLaguntzak jaso ahal izateko, zinema-erakusketarako aretoen titularrek honako baldintza hauek bete beharko dituzte: aretoa Euskadiko Autonomia Erkidegoan finkatuta egotea eta 2011ko abenduaren 31n proiekzio digitala emateko gauza izatea; toki berean eta enpresa-izen berean kokatutako pantaila bat edo gehiago (laguntza-modalitatearen arabera) edukitzea. Gainera, areto hauek, agindu hau argitaratu baino gutxienez sei hilabete arinagotik publikoari irekita egon beharko dute; leihatila eta diru-sarreren deklaraziorako sistema bat izan beharko dute, eta Kultura Ministerioaren Zine eta Ikus-entzunezko Arteen Institutuko zinema-aretoen erregistroan (ICAA) izena emanda egon beharko dute.\nDena den, laguntza jaso ahal izateko, zinema-aretoek Europako Batasuneko edo Iberoamerikako film luze eta laburrak sartu behar dituzte beren programazioan, %35eko proportzioan gutxienez eta aginduan adierazitako modalitate bakoitzarekin bat, 2010eko uztailaren 1etik 2011ko ekainaren 30era bitartean. Lehentasuna izango dute jatorrizko bertsioan eta euskaraz ematen diren emanaldiek.\nHiru laguntza-modalitate daude:\n1.- Gehienez bost pantaila dituzten eta urteko programazioaren %40, gutxienez, Europako Batasuneko edo Iberoamerikako film luze eta laburrekin betetzen dituzten zinema-aretoetarako laguntzak.\n2.- Gehienez bost pantaila dituzten eta urteko programazioaren %35etik gora eta gehienez %40 Europako Batasuneko edo Iberoamerikako film luze eta laburrekin betetzen dituzten zinema-aretoetarako laguntzak.\n3.- Bost pantaila baino gehiago dituzten eta urteko programazioaren %50, gutxienez, Europako Batasuneko edo Iberoamerikako film luze eta laburrekin betetzen dituzten zinema-aretoetarako laguntzak.\nDeialdian ezarritako laguntzen gehienezko zuzkidura, guztira laurehun eta berrogei mila (440.000,00) euro da. Horietatik, berrehun eta hogei mila (220.000,00) euro erabiliko dira gehienez bost pantaila dituzten eta urteko programazioan gutxienez %40 Europako Batasuneko edo Iberoamerikako film luze eta laburrak sartzen dituzten aretoetarako modalitatean; beste berrehun eta hogei mila (220.000,00) euroak deialdi honetako beste bi modalitateetarako erabiliko dira.\nDiruz laguntzeko gastutzat hartuko dira proiekzio digitalerako ekipoak erosteko eta instalatzeko gastuak. Zinema-aretoak digitalizatzeko laguntza hauek ezingo dute gainditu proiekzio digitalerako ekipoak erosteko eta instalatzeko gastuen %50.\nErabaki: Genero Berdintasunerako eta Emakumearen Ahalordetzeko NBEren elkar ulertzeko memoránduma (NBE-EMAKUMEAK) izenpetzeko baimena ematekoa, zertarako eta, emakumeen eta gizonen arteko berdintasunaren aldeko estrategia integrala garatzeko, partaidetza soziopolitikorako eta emakumeak ahalordetzeko Hego Amerikan.\nPatxi López lehendakariak eta Michele Bachelete NB Emakumeak erakundeko zuzendari exekutiboak New Yorken sinatuko dute akordioa datorren ostegunean.\nEusko Jaurlaritzak, Patxi López lehendakariaren eskutik, eta Nazio Batuetako genero berdintasunerako erakundeak, UN Women-ek, Michele Bachelet bere zuzendari exekutiboaren eskutik, akordioa sinatuko dute datorren ostegunean, hilaren 20an, New Yorken.\nAkordio honen helburua Hego Amerikako tokiko gobernuetan emakumeen parte hartze soziopolitikoa eta ahalduntzea sustatzea da. Akordio honen bitartez landuko diren arlo nagusiak honako hauek izango dira: emakumeen elkarteen sarearen indartzea, erabaki eta botere guneetan emakumeen presentzia areagotzea eta genero ikuspegiko aurrekontuen sustatzea tokiko gobernuetan. Akordio honekin Eusko Jaurlaritzak berretsi nahi du nazioarteko ikuspegia duen berdintasunaren aldeko borrokaren aldeko konpromisoa eta berdintasun eta kooperazio alorretan batzuk eta besteen arteko informazio trukaketak dakartzan onurak.\nBertan izango dira baita ere Emakundeko zuzendaria, María Silvestre, eta Kooperaziorako Euskal Agentziako zuzendaria, Marta Ares.\nLehendakariak Euskadiren Eguneko jaian emango ditu dominak.\nEusko Jaurlaritzaren kontseiluak, gaurko batzarrean, “Gernikako Arbolaren Gurutzea”, goraipamenik handiena, Carlos Garaikoetxea lehendakariari ematea erabaki du. Era berean, gobernuak onartu duenez, honako hauei emango zaie “Lan Onari” goraipamena: Pedro Anitua; Juan Ángel Balbás, Debabarreneko Garapen Ekonomikorako Elkarteko zuzendari nagusia; Ana Blanco kazetaria; Martín Fiz kirolaria; Juan Pablo Fusi historialaria eta Milagros García Crespo ekonomialaria. Halaber, José Ignacio Sánchez Galáni “Lagun Onari” goraipamena emango zaio.\nLehendakariak emango ditu dagozkion dominak, datorren urriaren 25ean, Euskadiren Egunean, Lehendakaritzan egingo den jaian.\nCARLOS GARAIKOETXEA (Iruñea, 1938)\nAbokatua eta ekonomi zientzietan lizentziaduna da. Jarduera profesionalari dagokionez, enpresen zuzendaritzan eta bere abokatu-bulegoan egin zuen lan. Nafarroako Merkataritza eta Industria Ganberako lehendakaria izan zen, eta, aldi berean, hainbat jarduera filantropiko eta kulturaletan parte hartu zuen, batez ere, euskararen defentsan eta ikastolak bultzatzen, Francoren diktaduraren sasoian.\nEAJko lehendakari aukeratu zuten diktaduraren amaieran, eta 1980an kargua utzi zuen, bateraezina baitzen Eusko Jaurlaritzako lehendakari karguarekin. Euskal Kontseilu Nagusiaren lehendakari izan zen (1979-1980) eta bi legealditan aukeratu zuten Lehendakari (1980an eta 1984an)\nNafarroako Parlamentuko parlamentaria izan da, Europako diputatua bi legealditan eta Eusko Legebiltzarreko kidea bost legealditan. EFAko (European Free Alliance) lehendakaria izan zen, bai eta Eusko Alkartasunakoa ere 1987an eratu zenetik 1999ra arte.\nArtikulu ugari idatzi izan ditu hainbat argitalpen eta komunikabidetan, eta, duela gutxi “Euskadi: la transición inacabada” liburua argitaratu du.\nEDUARDO ANITUA (Vitoria-Gasteiz, 1956)\nEstomatologoa eta ikertzailea. BTIren sortzailea (Biotechnology Institute).\nGazte-gaztetatik zeukan oso argi medikuntza zela bere benetako bokazioa eta, batez ere, ikerketa biomedikoa; izan ere, horretan jardun du azken hogei urteotan.\nOinarri eta esperientzia kliniko zabalekoa izanik, arlo kirurgikoan eta ehunen birsorkuntzaren arloan berrikuntzak bilatzeari ekin zion. Horrela, BTI Biotechnology Institute sortu zuen. Bertan, inplante-sistema berritzailea garatu du, bai eta norberaren gorputzetik lortutako proteinetatik abiatuta ehunak birsortzeko teknika berri bat ere. Teknika horri PRGF®-Endoret ® (Plasma Rich in Growth Factors) deritzo, eta aitzindaria da munduan.\nGaur egun BTIk nazioarteko 37 patente ditu, eta enpresak onarpen zabala dauka ikerketa, garapen eta berrikuntzari ikuspegi biologiko batetik abiatuta ekiten dielako. Horrek konponbide terapeutiko berritzaileak eskaintzen ditu, eta, aldi berean, oinarrizko baliabide biologiko berriak garatzen dira, prozedura kirurgikoekin lotuta eta arlo mediko desberdinetara egokiturik.\nJUAN ÁNGEL BALBÁS (Urretxu)\nIndustriako ingeniari teknikoa.\n1989tik, Debabarreneko Garapen Ekonomikorako Elkarteko zuzendari nagusia da. Elkarte horrek eskualde horretako garapen ekonomikoa sustatzeko helburua du, eskualdeko premiak hobekuntza-ekintza zehatzak bihurtuz.\nElkartea 1985ean sortu zen, eskualdeko 8 udalek bultzatuta. Herritarrei zerbitzu publiko bat eskaintzen die, eta, horretarako, udal sustatzaile horiekin berekin eta Euskadiko, Espainiako eta Europako administrazioekin lankidetzan jarduten du.\nANA BLANCO (Bilbo)\nPedagogia ikasi zuen, Deustuko Unibertsitatean.\nBadira hogei urte TVEko notizia-programetako aurpegi ezagunetako dela. Albistegia ia ordu-tarte guztietan aurkeztu izan du, eta urte horietan guztietan TVEk eman dituen programa berezietako askotan parte hartu du.\nLanbide horretan diharduenetik, hainbat sari jaso du, esate baterako, “Urrezko Antena” (1999); Prentsa, Irrati eta Telebistako Informatzaileen Elkarte Profesionalaren saria; “Informatiboetako Komunikatzaile Onenaren” ATVa (2000, 2004 eta 2005); eta aurreko 10 urteetako informatiboetako komunikatzaile onenaren ATV Saria (2007).\n2009an, Urrezko TP irabazi zuen. 2005ean, Frantziak Espainian duen enbaxadak “Merezimendu Ordena Nazionaleko zaldun-ikurra” eman zion.\nMARTIN FIZ (Vitoria-Gasteiz, 1963)\nAzken hamarkadotan nazioartean gehien nabarmendu diren euskal atletetako bat dugu. Maratoiko munduko txapelduna izan zen 1995ean, eta Europakoa 1994an, eta distantzia horretako diploma olinpiko bana irabazia da Atlantan 1996an (laugarren) eta Sydneyn 2000.ean (seigarren).\nAtleta gogorra inondik ere, krosean zaildutakoa. Espainiako maratoilari guztien palmaresik onena dauka: Urrea Goteborgeko mundialetan, 1995ean; zilarra Atenasko mundialetan, 1997an; urrea Helsinkiko europarretan, 1994an; laugarren Atlantako olinpiadetan, 1996an; eta seigarren Sydneyn, 2000.ean. Eta beste maratoi hauek ere irabazi ditu: Otsu (1999 eta 1997), Kyong Ju (1996), Rotterdam (1995) eta Helsinki (1993).\nHainbat aitorpen jaso du, kirolean egindako lanarengatik, besteak beste: Kiroletako Asturiasko Printzea 1997an, Maratoiko ekipo nazionaleko kide modura; Kiroletako Merezimenduaren Urrezko Domina eta Ordena Olinpikoko Domina, eta baita beste bi hauek ere: Arabako Probintziako urrezko domina, eta Vitoria-Gasteiz Hirikoa.\nEliteko kirola utzia du, baina oraindik ere parte hartzen du proba batzuetan, elkartasun-ekintzetan eta Gasteizko atleta gazteak entrenatzen.\nJUAN PABLO FUSI (Donostia-San Sebastián, 1945)\nDiktaduraren ondorengo urteetako Espainiako eta Euskadiko historiografia berreskuratzeko ahalegin handiena egin duen historialarietariko bat da.\nHistorian doktorea da Oxfordeko Unibertsitatean (1974) eta Madrilgo Unibertsitate Konplutentsean (1979). Oxforden ikasi zuen Raymond Carr irakaslearekin eta 1976-1980. urteetan unibertsitate hartako St. Antony´s Collegeko Ikasketa Iberiarren Zentroko zuzendari izan zen.\n1988az geroztik, Historia Garaikideko katedraduna da Madrilgo Unibertsitate Konplutentsean eta, aurrez, Kantabriako (1982-1986) eta Euskadiko (1986-1988) unibertsitateetako katedradun ere izan zen.\n1987an Giza Zientzietako Honoris Causa Doktoregoa jaso zuen New York Universityn.\n1986 eta 1990. urteen artean, Liburutegi Nazionaleko zuzendari izan zen. 2001etik 2006ra, Ortega y Gasset Unibertsitate Institutuko eta Ortega y Gasset Fundazioko zuzendari akademikoa izan da.\nEspainiako historia garaikidearen gainean egin du lan nagusiki, eta, bereziki, Euskadiren inguruan, haren industrializazioak erakarrita. Gure historiografiaren erreferentzia diren hainbat lan argitaratu ditu.\n“Espainiaren ispilua” (1976), Saiakerako Europako “Montaigne” saria eta Madrilgo Autonomia Erkidegoaren Giza Zientzietako “Julián Marías” sariak jaso ditu.\nMILAGROS GARCIA CRESPO (Bilbao 1934)\nEkonomi zientzietan lizentziaduna. Politika ekonomikoan katedraduna.\nHainbat unibertsitatetan irakasle izan ondoren, 1987an Eusko Jaurlaritzako Ekonomia eta Plangintzako sailburu izendatu zuten. Eusko Jaurlaritzan maila horretako kargu bat betetzen zuen lehenengo emakumea izan zen.\nJaurlaritzan egon ondoren, lehenengo, Herri Kontuen Euskal Epaitegiko lehendakaria izan zen (1989-1991) eta, ondoren, Espainiako Kontuen Epaitegikoa (1994-1997).\nGaur egun, EHUko Ekonomia eta Enpresa Zientzien Fakultateko katedradun emeritua da Sarrikon. Hain zuzen ere, fakultate horretako dekanoa izan zen bost urtez.\nArtikulu eta lan asko argitaratu ditu ospe handiko aldizkari espezializatuetan, eta hainbat libururen egile ere bada.\nJOSÉ IGNACIO SÁNCHEZ GALÁN (Salamanca, 1950)\nIndustri ingeniaria eta Enpresen Administrazioan eta Kanpo Merkataritzan Diplomatua da hainbat unibertsitatetan.\n1972an jarduera profesionala hasi zuenetik 2001. urtera arte, zuzendaritza postuak izan ditu Grupo Exiden, ITPn, Eurojet partzuergo alemaniarrean presidente ere izan zen- eta Airtel Móvilen (egun Vodafone España).\nGaur egun Iberdrolako presidentea eta kontseilari delegatua da. 2001ean euskal konpainiara iritsi zenean jarri zuen abian azken urteetan burutu den enpresa eraldaketako prozesu garrantzitsu eta arrakastatsuenetariko bat. Nazioartean zabaltzearen eta energia garbien aldeko apustua egiteak sektoreko mundu-mailako lau enpresa handienen artean kokatzeko aukera eman dio Iberdrolari 40 herrialde baino gehiagotan dago eta Erresuma Batuko ScottishPower edo Brasilgo Elektro konpainiak barne hartzen ditu-; burtsako kapitalizazioaren bidez guztiz pribatua den sektoreko bigarren enpresarik handiena da eta energia eolikoaren arloko munduko aitzindaria.\nHonoris Causa doktore izendatu du Edinburgoko Unibertsitateak eta nazioarteko hainbat sari ere jaso ditu.


kulota emakumezko Olaia Etxeondo\nOlaia kuloteak azken urteetako lanaren ordezkaria da, bai zizklista profesionalengandik, bai gure I+D ataletik, edoizein irteeratan lagungarri...\nHOTZAREN AURKAKO BABESA ERRENDIMENTURIK HANDIENAREKIN, GOZATU NEGUAZ\nOlaia kuloteak azken urteetako lanaren ordezkaria da, bai zizklista profesionalengandik, bai gure I+D ataletik, edoizein irteeratan lagungarri izango den kulote bat erosotasun eta babes mailarik altuenekin emakumeen anatomía errespetatuz.\nPatroia emakumearen antomia bereziki kontuan hartuz diseinatua dago emakumeari ahalik eta doitze onena lortzeko aldaka eta gerria izan daitezken bezala, gizonezkoekin anatomiarekin zerikusirik ez duena. Tiranteak, pieza bakar batean ekoiztuak daude Y forma batekin bularretan erosotasuna handitzeko eta urraturi txikiena ere sahiesteko.\nGuztiz Etxeondo Thermosystem Termika material berritzaileaz ekoiztuta dago, termorregulazioa bere lehen abantaila da, gorputzaren tenperatura mantenduz azala eta ehunaren artean haize geruza bat sortuz bero gehigarria kanporatzeko eta aldi berean kanpoko hotza sartzen sahiesteko. Materialak transpirabilitate eta elastikotasun ondasunei esker ziklistaren erosotasuna bermatzen dute.\nBadana Angliru modeloa da, neska profesionalek erabiltzen duten berdina. Badana hau Etxeondo -k garaturiko goitik beherako ingeniaritza lan bat da, zati bisko-elastikoez eginiko puzzle bat izango balitz bezala eraikita dagoena. Gure badana guztietan bezala, ez dugu estanpazio ez material itsaskorrik erabiltzen alergia edo gehiegizko berotasunak sahiesteko tratamentu antibakteriatzailea erabiltzearren.


Zirkulazio aparatua. Barne likidoak: odola, plasma eta linfa | Biología | Xuletas, chuletas para exámenes, apuntes y trabajos\nZirkulazio aparatua. Barne likidoak: odola, plasma eta linfa\nEscrito el 30 de Marzo de 2018 en vasco con un tamaño de 8,06 KB\nBARNE INGURUNEA ETA ZIRKULAZIO APARATUA:\nGorputzeko Zelulak likido batez inguratuta daude,hemendik hartzen dituzte Beharrezko substantziak eta horrea isurizten dituzte hondakinak.Likido Horri barne-ingurunea deritzo.\nBarne-ingurunea konstante iraun behar du Organismoak ondo funtzionatzeko eta horri homeostasia Deritzo.Barne-ingurunea osatzen dute likido interstiziala,odola eta Linfa\nODOLAREN ZIRKULAZIO SISTEMA\nFuntzioa:Mantenugaiak Eta oxigenoa organismo osora banatzea eta metabolismo zelularrean Sortutako hondakinak biltzea eta hauek kanporatuko dituzten organoetara Eramatea.\nLikido gorri eta\nlikatsua. Bi osagai; Plasma:kolore horixka duen likidoa, odolaren %55 osatu, ura eta beste substantzia batzuetaz osatua. Odol-zelulak:hezur muin gorrian sortu, gainerako %45a osatu, Leukozitoak edo globulu gorriak: infekzioetatik babestu. Heritrozitoak edo globulu gorriak: oxigenoa eta karbono dioxidoa garraiatu. Plaketak edo tronbozitoak: odola koagulatu odol-hodietako hausturak itxiz.\nODOL HODIAK:Odol-hodietan zehar, odola organismoko organo, ehun eta zelula guztietara iristen da.Motak:\nBihotzetik gorputzeko organo guztietara eramaten dute odola.Adarkatu=Arteriolak.Paretak;lodiak gogorrak eta elastikoak(bihotzak bultzatutako odolaren presioa jasateko).\nOrganoetatik bihotzera eramaten dute odola. Bihotzera urbildu ahala, ehunetako benulak elkartuz,zainen diametroa handitu egiten da. Zainen paretak ez dira ain sendoak eta elastikoak (presio txikiagoa).Balbulak dituzte odolak atzera ez egiteko.\nArteriolak eta benulak lotuz, sare bat osatzen duten hodi mikroskopikoak dira. Paretan: Mantenugaien, gasen eta hondakinen trukea egiten da.\nBihotzaren paretak gihar-ehunez, hau da, miokardioz osaturik daude.Lau barrunbe ditu: Goian, bi aurikula (txikiagoak): odola jasotzeko. Behean, bi bentrikulu (handiagoak): odola ponpatzeko. Bihotzaren ezkerraldea eta eskuinaldea pareta batek bereizten ditu, hauen artean odol-trukerik ez gertatzeko.Alde bakoitzeko bi barrunbeak, aldiz, balbula batzuen bidez komunikatuta daude.\nOdola aurikuletatik bentrikuluetara joaten da baina ez alderantziz. Balbula trikuspidea: eskuineko aurikula eta bentrikulua lotu.\n: ezkerreko aurikula eta bentrikulua lotu.\nBihotzak odolari indarra ematen dio odol-hodietan zehar ibili dadin, eta honetarako ponpa moduan jarduten du.Aurikuletan eta bentrikuluetan bi mugimendu mota daude:\nOdola zirkulazio sistema Zirkulazio sistema Odol zelula zirkulazio aparatua Odola Odola linfa Plasma interstiziala barne ingurunea eta zirkulazio aparatua


Txikien trabak | Politika | Berria\nBozetarako izena emandako talde berriek herritarren %0,1en babesa behar dute. Aulki Zuriak-ek dio oztopoa dela alderdi txikientzat.\nDonostiako azken udalbatzarra, joan den apirilean. JON URBE / FOKU Tamaina handiagoan ikusi\nHauteskunde egunetan, herritarrek aukera dute nahieran beren hautagai gustukoena aukeratzeko, ala ez bozkatzeko. Zurian eta baliogabe ere bozka daiteke. Alderdientzat, ordea, ez da hain erraza boto papera inprimatu arte egin beharreko bidea. Hauteskundeetara aurkezten diren lehen aldian, barrutiaren %0,1en babesa behar dute bederen. Aulki Zuriak taldeko Daniel Lizarralde eta Luis Mari Ormaetxea kideek diote Alderdi handiek babes hori badutela; ez, ordea, alderdi txikiek. Joan den apirilaren 28ko Espainiako Gorteetarako bozetarako, 560 sinadura bildu behar zituzten legez, Gipuzkoan hautagai izateko: «Beste alderdiek abantaila dute gurekiko, kanpaina prestatzen ari diren bitartean gu oraindik sinadurak biltzen ari baikara». Hala ibili ziren hauteskunde kanpaina hasi aurretik, baina lortu zituzten beharrezko sinadurak: «Kalkulatu genuen 560 sinadura behar genituela, baina, badaezpada ere, horien %20 gehiago izan nahi genituen», azaldu du Lizarraldek. Alegia, 700 lortzea zen helburua, eta 665 lortu zituzten azkenean.\nEz dira sinadura bilketan aritu diren bakarrak; izan ere, udal eta foru hauteskundeetarako langa hori gainditu behar ez badute ere, Europako bozetarako behar dute barrutiaren %0,1en babesa. Hala, 15.000 sinadura bildu behar izan dituzte Espainian, barruti bakarra delako. Ormaetxeak nabarmendu du besteak beste PACMA, libertarioak eta Alderdi Komunista ere babes bila aritu direla: «Batzuek ez dute lortu, eta merezi zuten sikiera hauteskundeetan egotea».\nVoxek ere sinadurak bildu behar izan zituen Gipuzkoan, Espainiako Gorteetarako hautagaitza aurkezteko. Bozen aurretik babes hori izatea galbahea ote den galdetuta, Aulki Zuriak-eko kideek uste dute iragazkia baino, oztopoa dela alderdi txikientzat: «Voxekoek badute beharrezko azpiegitura sinaduren bilketa egiteko; guk txandak egiten egon behar izan dugu, lanetik irten eta kanpaina prestatu artean», ohartarazi dute. Horregatik, eskatu dute %0,1en lege hori kentzeko.\nBozen osteko eskaerak\nHauteskundeak baino lehen bakarrik ez, hauteskundeen osterako ere eskakizun argia egin dute Aulki Zuriak-eko kideek; izan ere, hautetsirik lortzen badute, konpromisoa hartua dute beren eserlekua libre uzteko: «Gure sistema demokratikoagoa izateko, boto zuriak zenbatu beharko lirateke, eta proportzioan postu horiek banatu gabe utzi», azaldu dute; «hala ez denez, ez asetze hori ikusarazi nahi dugu». Ordezkariak lortzeko, ordea, udaletako bozen %5 lortu behar dute, eta foruetako %3. Langa hori kentzeko ere eskatu dute, azken bozetan ordezkaria lortzeko 23 botoren faltan izan baitziren Urnietan (Gipuzkoa). Aurten, Usurbilen, Urretxun eta Donostian ere aurkeztuko dira, baita Gipuzkoako Foru Aldundian ere.\n«Garapenerako» itun bat eskatu du Gascok\nBeneditarrek bozen materiala bilduko dute


Nola apaindu estilo industrialeko jangela | Apaindu\nMaria vazquez | | Jantokiak, apainketa, estilo\nLauzatutako metalezko lanpara handiak, altzairu galbanizatuzko aulkiak, zurezko mahai sendoa ... hauek sortzen lagun dezaketen elementuak dira. estilo industrialeko jangela. Estilo desberdinetako altzariak konbinatzen diren eta xehetasun guztiek protagonismoa duten espazioak.\nEstilo industrialak urteak daramatza liluratzen. Txikiak aurkeztera ausartu gara altzariak eta osagarriak industriala sukaldean, egongelan ... zergatik ez urrats bat gehiago eman eta estilo honekin apaindu espazio osoa? Ausartzen al zara jangelarekin? Nola kontatzen dizugu.\nJangelako espazioak berez garrantzi handia du. Paretak dituen gela bistako adreilua edo hormigoizko zoruak, oinarri ezin hobea emango digu nahi dugun estilo industrialeko jangela sortzeko. Perfektua, baina ez ezinbestekoa; desiratutako izaera emateko modu gehiago daude.\nEdozein jangelako pieza nagusia mahaia da. Ez duzu sekula okerreko apusturik egingo egur sendoarekin egindako batengatik. Zurezko eta / edo metalezko hankekin lerro sinpleak edo hankak landutako vintage estiloa; hori aukeratu egurrezko mahaia zerk gehiago erakartzen zaitu zure arreta.\nMahai inguruan, lekua altzairuzko aulkiak matea distirarekin edo hainbat koloretako lakatua ... Tolix aulkiak Beti ere kontuan hartu beharreko proposamena dira, estilo industrialeko jangela apaintzeko orduan. Egurrezko edo diseinu modernoeko aulkien aldeko apustua ere egin dezakezu, estilo industrial nabarmena ekidin nahi baduzu.\nJangelako dekorazioan ezinbesteko elementua mahaian zintzilikatuko diren lanparak izango dira. Bat, bi eta baita hiru ere lanpara handiak mahaian lerrokatuta nahi duzun efektua lortzen lagunduko dizu. Zuria, beltza, altzairua, kobrea edo berde iluna dira kolore ohikoenak.\nOrain argiago al duzu zeintzuk diren jantoki industrialaren funtsezko elementuak?\nArtikuluaren bide osoa: Hasiera » Espazioak » Jantokiak » Jantoki industriala apaintzeko gakoak\nApaindu birziklatutako oholekin\nTiradera komoda vintage zure etxerako


Gidoi txar bat? | Enbata\nHarrera / Artikuluak / Tartaro / Klixka / Gidoi txar bat?\n« EHLG: Hamabost urtez\nSamatsa Klixka(E)K EGINA | Argitaratua: 2020/01/20\nPentsa, asmatu estado lehor handi batean, sute alimaleak pizten dira eta miliunka hektara erretzen dira. Ingurunea hainbeste lehorra bilakatzen den eta ura falta azkar batengatik, abereak hasten dira hiri batzuetatik hurbiltzen egarrituak baitira. Horien artean, gamelu batzu. Ez dira xinaurriak edo pinpirinak beraz gizakiak hasten dira beldurtzen. Asma ezazue gamelu baten hausiki bat… Beraz, estado horretan, erabakitzen dute armadaren sniper batzuk gameluak garbitu behar dituztela irriskurik ez hartzeko. Gidoi ona, bere kanapean ongi kokatua den nerabe talde bat beldurtzen ahal duena.\nAsma beti, kautsuzko txalupa ttipi batean dira 43 pertsona; horien artean haurdun den emazte gazte bat. Uhainak aski azkarrak baitira itsasoan, gaizki bukatzen da txalupan. Emazte gazte horren barnetik ateratzen den ñiñia ez du izenik ukanen, sortu da txalupan ekaitzaren denboran eta maleruski hiltzen da ere tenpestarengatik. Hor ere, gidoi kilikagarria sentsazio azkarrak maite dituen bere kanapean ongi kokatua den gizonarentzat.\nAsmatu beti, herri pobre batean bizitzen den mutiko gazte batek bere familiak erosi duen telebista zahar batean ikusi du beste kontinente batean aski ongi bizitzen dela beraz erabakitzen du bidaia egitea. Bere burasoak ados dira haur ttipienek gosez hiltzea irriskua ezagutzen baitute. Gazte horrek ideia on bat badu, hegazkin baten errotan gordetuko da aipatzen den paradisura joateko. Ez daki hegazkinen errota gordetzen duen espazioa ez dela berotua edo presurizatua, bere gorputza da lurreratuko aireportura.\nPentsa bukatzeko, auziperatua den kapitalista handi bat kutxa batean eskapatzen da Asiako estado batetik eta biharamunean, prentsaurreko bat eskaintzen du munduko prentsaren aintzinean, egiazko ikusgarri bat prestatu du gure gizona bere inozentzia frogatzeko. Hor ere gidoi bikaina!\nGidoiak edo errealitatea?\nAnartean, urte berri on dener!


naiz: Iritzia | Opinión - Denis Itsaso, lehendakari bilakatu zenekoa\nLizargorri Taldeko kidea\nDenis Itsaso, lehendakari bilakatu zenekoa\nEz zuten «ez» esateko eskubiderik eta horrek argi eta garbi erakusten du (berriz ere) euskal erakundeak menpeko egoera daudela. Balizko aldebikotasuna, alegia.\nEgun berezi hauetan gertakari andana suertatzen ari dira, hurrengo urteetan hamaika ikerketa eta liburu argitaratzeko modukoak. Ez da harritzekoa, birus honek gure bizitza, sinesmen, usteak eta erreferenteak hankaz gora jarri baititu.\nAspaldi-aspalditik biologoak eta bestelako zientzialariek ohartarazi bazuten ere, denok ezustean harrapatu gaitu, batzuek South Parkeko «A posteriori» kapitainaren mozorroa jantzita azaldu nahi badute ere.\nHori dela eta, ni, soilik, gertatutako eszena txiki bat aztertzera ausnartuko naiz. Etxe ondoan gertatutakoa, baina nahikoa adierazgarria.\nZatitutako gure herri honetan, erakunde-sarea oso konplexua da. Larrialdi baten aitzinean konplexutasun horrek arazo bereziak sortzen ditu.\nMartxoaren 12an Euskal Herriko mendebaldeko hiru herrialdeetako erakunde nagusiak elkartu ziren: Eusko Jaurlaritza, Eudel, aldundiak eta «gonbidatu» berezi bat, Espainiako Gobernuaren ordezkari berria, Denis Itsaso jauna. Bilera ondoko agerraldia eguerdirako aurreikusita zegoen, baina atzeratu zen. Gonbidatu berriak, Espainiako Koroaren ordezkariak, mahaigaineratu zituen Espainiako Gobernuaren aginduak. Ustekabe ederra hartu zuten Jaurlaritzan kide diren jeltzaleek, alarma egoera ezarriko zen eta Eusko Jaurlaritzaren eskumen gainetik Pedro Sanchezek aginte bakarra hartuko zuen.\nMartxaren 12an Denis Itsaso lehendakari bilakatu zen. Mahai gainean jarri zituen argudioak: 78ko konstituzioa, polizia, Guardia Zibila eta militarren pistolak. Ez dakit objetorea ala intsumisoa izango ote zen, baina, orain behintzat, oso eroso ikusten dugu pasaitarra uniformedunen buru.\nUrkullu lehendakariak, adierazkortasunean uzkur baino uzkurragoa izan arren, egun hartan ezin zuen bere haserrea ezkutatu. Europako «autonomia garatuena» segundo batean ezabatuta geratu zen. Catalunyan ikusi eta ikasi genuen, 155 zela eta, burofax baten bidez estatutua indargabetu zuten, gatazka politiko itzela zen. Ezin irudikatu ere egin, mikroskopioan nekez ikusten den DNA multzo txiki batek EAEren eta Nafarroako Gobernuaren egituraketa iraul zitzakeenik.\nAgindua Urkulluren esku geratu izan balitz, agian okerrago egingo zukeen, PNVrentzat umeak etxean utzi eta langileak «metroetan» pilaturik ikustea bateragarriak direlako. Baina ez hori kontua. Gakoa beste toki batean zegoen. Bilera hartan Espainiako Gobernuaren ordezkaria botere osoa zeukan, ez Eudelek, ez aldundiek, ezta Eusko Jaurlaritzak ere. Ez zuten «ez» esateko eskubiderik eta horrek argi eta garbi erakusten du (berriz ere) euskal erakundeak menpeko egoera daudela. Balizko aldebikotasuna, alegia.\nAldundiek adin txikikoen gaineko eskumena dute, baita menpetasun egoera dauden agureekiko; Eusko Jaurlaritzak eta Nafarroako Gobernuak osasun arloko eskumen guztiak dituzte, baita hau bezalako izurrite bati erantzuteko baliabideak ere. Aginte bakarra ez zen beharrezkoa, aldiz, Sanchezen gobernua larrialdi egoeraz baliatu da indar erakustaldi baterako.\nBistan da, birus honek eta gero eta arazo gehiagok muga guztiek gainditzen dituzte, bitxia Sanchezek argudio hori erabili izana Ipar eta Hego Euskal Herri arteko muga «manu militari» berrezartzeko.\n2008ko krisia ondoren Estatuek «merkatuekiko» boterea galdu zuten. Dirudienez, oraingo honetan, Estatuek boterea berreskuratu nahi dute. Menpeko erakundeen gainetik daudela azpimarratuz, militarrak kalera ateratzeko baimena beraiek dutela irudikatuz eta herritarren eskubideak murrizteko gaitasuna dutela erakutsiz.\nSalbuespen egoera oro beti arriskutsua da. Susmoa dut salbuespen egoera honetan probatzen eta entsaiatzen ari direna hurrengo baterako erabili ahal izateko egiten ari direla. Erabaki batzuk muturrera eramanez, herritarroi neurria hartzeko. Ziurki beste irtenbide batzuk bazeuden, baina espainiar nazionalistek ezagutzen duten metodoa aukeratu dute, autoritarismoa, zentralizazioa, militarkeria, sekretukeria eta eguerdiko «El parte» telebista guztietan.\nEra planetarioan arazoek gero eta gehiago muga guztien gainetik pasako dira. XX. mendeko estatu-nazioen egiturak motz geratuko dira sarritan. Estatu-nazio zaharkituen tresnak mahaigainertzea orain (autoritarimoa, herritarrak subditu eta ume gisa ikustea, isunak eta militarrak...) tokiz kanpo dago. Denboraz kanpo dago.\nParadoxikoki, nire ustez, aro planetarioan sortutako arazoak tokian tokiko erakunde eta sare herritarretatik hobeto kudeatu daitezke. Herritarrei informazio osoa emanez, herritarrengan konfiantza jarriz, herritar sareak hornituz eta denok ardura hartuz.\nAritz Ayesa Blanco


Debagoienean ez da positibo berririk atzeman eta fokuak "kontrolatuta izateko bidean" daudela esan du Murgak - Debagoiena - Goiena.eus\nDebagoienean ez da positibo berririk atzeman eta fokuak "kontrolatuta izateko bidean" daudela esan du Murgak\nItziar Larrañaga 2020-07-30 13:24\nAzken zazpi egunetan hemezortzi positibo atzeman dituzte Debagoienean, horietatik hamahiru Arrasaten; gaurkoan baina, ez da kasu berririk identifikatu. Hala ere, EAEko datuak ez dira onak, eta azken orduetan 204 positibo atzeman dituzte. "Birusa gure artean dagoela kontzientziatu behar gara", esan du Nekane Murga Osasun sailburuak. Nafarroan bestalde, 61 kasu berri baieztatu dituzte azken orduetan.\nEAEn azken egunetan kezka gehien piztu duten infekzio-fokuak "egonkortzeko joera" erakusten ari direla esan du Murgak, eta Debagoieneko kasua nabarmendu du. Hala, Bergarako egoera epidemiologikoaren bilakaera ikusita, ondoriorik gabe utzi dituzte Osasun sailburuaren 2020ko uztailaren 16ko eta uztailaren 8ko aginduek ezarritako neurriak.\nAzken asteetan EAEn atzeman diren positiboetatik, 498 kasu bata bestearekin erlazionatutakoak eta gaueko aisiari lotuta daudela esan du Osasun sailburuak, eta beraz, arduraz jokatzeko eskatu du. Hor kokatu ditu, besteak beste, Bergara, Eibar, Ermua eta Debako kutsatzeak.\n265 positibo Hego Euskal Herrian\nEAEn azken 24 orduetan 4.297 PCR proba egin dituzte eta 204k eman dute positibo. Gipuzkoan 33k, Araban 23k, Bizkaian 145ek, eta EAEn erroldatuta ez dauden beste hiru kasu ere egon dira. Hala, oinarrizko birsorkuntza tasa zertxobait igo da, 1,06tik 1,12ra. Nafarroan, 61 izan dira positibo eman dutenak, eta ez dela hildakorik egon jakinarazi dute.\nGaurko EAEko datuetan ikusten den igoera "esponentziala" dela eta kontaktuen jarraipen estuari lotuta dagoela ere esan du Murgak. Hala, aztarnariek egindako jarraipen-lana azpimarratu du, "ezinbesteko" lana dela gogoraraziz.\nPositibo berri horietako 104 gizonezkoak dira eta 100 emakumezkoak. Adinari dagokionez, adin tarte guztietan daude positiboak, baina gutxiago zaharren artean: 0-9 artean 13 positibo, 10-19 artean 23, 20-29 artan 45, 30-39 artean 48, 40-49 artean 25, 50-59 artean 19, 60-69 artean 12, 70-79 artean 11 eta 80-89 artean 7.\nEgoitzetan bisitak onartuko dira\nOraingoz zentro soziosanitarioen murrizketetako batzuk mantendu egingo dira, eta egoiliarrek ezingo dute kalera irten. Hala ere, egoitzetako zelaietara irteteko aukera izango dutela esan du Murgak.\nBestalde, egoitza horietan bizi direnentzako bisitak jasotzeak duen garrantzia kontuan izanik, bisitak onartuko direla esan du Osasun sailburuak, uztailaren 18aren aurreko egoerara itzuliz. Honenbestez, bisitak bai, baina "pertsona bakarra eta beti berdina" izan beharko dela azpimarratu du Murgak. Gainera, bisitak egingo dituzten pertsonei "arduraz" jokatzeko eskatu die, eta gaizki sentitzen badira edo kasu positiboren batetik gertu egon badira, ez joateko zaharren egoitzara. Horrez gain, egoitza bakoitzaren egoera epidemiologikoaren arabera, egokitzapenak egon daitezkeela ere esan du.\nHainbat neurri aldatu dituzte Bergaran, COVID-19aren agerraldiak ondo eboluzionatu duelako\nJokin Bereziartua Lizarazu uzt 30 Bergara\nBergarako egoera epidemiologikoaren bilakaera ikusita, ondoriorik gabe utzi dituzte osasun sailburuaren 2020ko uztailaren 16ko eta uztailaren...


Nor gara | ehuntzen\nNoiz hasi zineten Ehun mugimenduaren egitasmoarekin?\nGutako batzuk duela hiru bat urte Donostian hasi ginen lehenik, Antiguan, Zergatik Ez? ekinbidearekin, eta asmoa zen pedagogia independentista lantzea, eguneroko arazoetatik eta kezketatik abiatuz euskal errepublika baten beharra plazaratzeko. Hitzaldiak egin genituen, kanpainak… Sumatzen genuen pedagogia horren edo euskal errepublikaren lanketaz ezer ez zegoela. Kutsatze efektua eragiteko asmoa geneukan, ea beste beste toki batzuetan ere hasten ziren gauza berean. Adibidez, [Gipuzkoako] Goierrikoekin ibili ginen bilera batzuetan, baina ez ziren atera beste egitasmoak. Ez gaude ohituta agenda propio bat sortzera. Orduan, ikusi genuen beste lekuetara joateko zerbait zehatza behar genuela, eta hori zen tokian-tokian euskal errepublikaren eguna antolatzea.\nAnimatu dira batzuk.\nBai. Oraingoz, 21 leku dauzkagu lotuta. Guztiok egun berean egingo dugu datorren otsailaren 15ean—, leku bakoitzak bere ezaugarritzea emango dio, baina pedagogia independentista horren pean egingo dira. Ikusi genuenean jendea animatzen ari zela, erabaki genuen Ehun mugimendua sortzea eta prentsaurreko bat egitea. Horrekin, beste dimentsio bat hartu du asmoak, eta, geroztik, hamarren bat udalerritatik idatzi edo deitu digute, eguna antolatu nahi dutela esateko.\nBizkaian, Gipuzkoan, Nafarroan eta Lapurdin daukazue lotuta otsailaren 15eko ekitaldiak. Zergatik ez beste herrialdeetan?\nEa besteetan ere egiten dituzten. Euskal Herri osoa hartzen dugu kontuan guk. Ja lotuak genituen tokiekin egin dugu aurkezpena, baina abiapuntu bat baino ez da hori. Independentista den eta zerbait egin nahi duen jendearentzako ideia erakargarria da halako egun bat antolatzea.\nGure Esku herri dinamikak sustatutako 200 herri galdeketa pasatan 200.000 herritar inguruk bozkatu zuten Euskal Herriaren independentziaren, euskal estatuaren edota euskal errepublikaren alde; %90-95ek. Uste al duzu badela herri gogo bat?\nBistan da galdeketak izandako udalerri horietan badagoela. Eta uste dugu besteetan ere badagoela. Izugarrizko potentziala dago. Eguneroko bizimoduan gabezia eta arazo handiak ditugu herritarrok, eta behar-beharrezkoak dira estatu batek ematen dituen lanabesak. Behar dugu estatu propio bat. Baina horren aldeko gogoeta ez da boz gora egiten; hori egin nahi dugu guk.\nEkinbide soziala da Ehun. Alderdi politikoekin harremanik bai?\nProzesu independentista alderdi politikoekin identifikatzeko joera bat egon ohi da. Erretorikoki esaten da herritarrak ahaldundu egin behar direla eta haiek direla protagonistak, baina gero halakorik ez da gertatzen. Alderdien estrategiak dira nagusi; politika alderdien mediazio egituren bitartean ulertzen da. Gu ez gaude alderdien aurka, baina euskal errepublikaren aldeko dinamika sozial bat eraiki nahi dugu, egoera berri bat sortzeko, statu quo hausteko, eta horretarako beharko genituzke alderdiak. Kataluniak erakusten digu herritarrek agenda markatzeko gaitasuna dutenean, prozesu hori norabide eta erritmo onean doala; aldiz, agenda alderdien esku geratzean, prozesu hori geldotu egin da han.\nGure Esku-k erakutsi du mobilizazio sozialerako gaitasuna.\nBai. Gu beste esparru bat betetzera gatoz, hutsik dagoen espazio bat. Baina bateragarriak izan daitezke Gure Esku eta Ehun.\nZergatik aldarrikatu duzue, zehazki, euskal errepublika?\nHerritarren eskubideekin lotzen dugulako. Balio errepublikanoek badute potentzial bat. Baina badira jakobino eta eskubide batzuen zapaltzaile diren errepublikak ere; esaterako, Frantziakoa. Guk geurea eraiki behar dugu. Horretarako, diskurtsoa osatu eta zabaldu egin behar dugu, argudioekin, datuekin eta besteekin. Jauzi hori ematea derrigorrezkoa da.\nZuen mezua ez da abertzaleentzat bakarrik, ezta?\nIndependentismoaren multzo nagusia, gaur egun, abertzalea da, baina gure mezua denentzat da. Euskal Herrian bizi den herritar oro erakarri behar dugu independentismora, haien eskubideak errespetatuko liratekeen errepublika baten bila joz. Badugu altxor bat jorratzeko.\nAurkezpen idatzian zenioten ez dela konponbiderik egongo Espainiarekin eta Frantziarekin.\nHorretaz jabetzea oinarrizkoa da, gero beste bide batzuk pentsatzeko eta gatazkari errotik eusteko. Espainiarekin eta Frantziarekin aldebikotasunaren eskemak ez du balio. Hori ari gara ikusten Kataluniako prozesuan.\nKonfrontazioaren alde zaudete?\nEskozian egin zuten erreferendum bat, baina guri Parisek eta Madrilek ez digute aitortuko autodeterminazio eskubidea. Beraz, statu quo aldatzea dagokigu, eta legedi bat apurtu egin beharko da halako batean. Horretarako, talka bat behar dugu, konfrontazio bat. Aktibazioak eta desobedientziak prozesua azkartu egiten dute. Katalunian frogatu da talkarik gabe ez dagoela oinarria zabaltzerik. Tentsio eta polarizaziorik ez egoteak gizartea lokartzea dakar, eta independentismoa murriztu egiten da. Konfrontazio egokia sortzeko diskurtso bat eta erreminta batzuk eskaini behar ditu independentismoak.\n«Burujabetza hitza ez da abstraktua», esan du Ehunek.\nEspainiari eta Frantziari burujabetza emateko eskatzen zaie, manifestazioak egiten dira… Menpekotasun mentalitatea izatea da hori. Burujabetza praktikan jarri behar da. Adibide ona da intsumisioarena. Euskal Herriaren garaipenik handienetakoa izan zen, baina hortik oraindik ez ditugu atera beharreko ondorioak atera.\nOtsailaren 15aren ostean, zer?\nAztertu egindakoa, ikusi ea zenbat garen, eta nazio biltzar bat-edo egin beharko da zer segida eman erabakitzeko. Kapital bat egongo da. Baina, oraingoz, otsailaren 15era begira gaude.


Sturgeon: «Bigarren independentzia galdeketa herrialdearen nahia da» | Mundua | Berria\nSturgeon: «Bigarren independentzia galdeketa herrialdearen nahia da»\nSNPk eta Alderdi Berdeak eserleku kopurua handitu dute, eta independentismoak bere ordezkaritzarik handiena lortu du berriro Eskoziako Parlamenturako hauteskundeetan: 129 diputatutik 72 izango ditu\nNicola Sturgeon Eskoziako lehen ministroa, herenegun gauean, zenbaketaren lehen emaitzak ospatzen. R. PERRY / EFE Tamaina handiagoan ikusi\nNicola Sturgeon Eskoziako lehen ministroak mezu argia bidali dio Boris Johnson Erresuma Batuko gobernuburuari: herritarrek bigarren independentzia erreferenduma sustatzeko babesa eman diotela, eta galdeketa hori egitea «oinarrizko printzipio demokratiko bat» dela: «Herrialdearen nahia da».\nAurtengo hauteskundeak azken hamarkadako arrakastatsuenak izan dira Eskoziako mugimendu independentistarentzat, bere inoizko ordezkaritzarik handiena lortu baitu berriro ere. SNP Eskoziako Alderdi Nazionala gehiengo osotik aulki bakarrera geratu da, eta 64 eserleku izango ditu datorren legealdian, 2016an baino bat gehiago; Eskoziako Alderdi Berdea, berriz, sei diputatutik zortzira pasatu da, eta, hortaz, independentisten gehiengoa 69tik 72ra handitu da.\nErresuma Batutik ateratzearen aldekoek 2011ko bozetan lorturiko kopuru bera da, hitzordu horretan 69 ordezkari eskuratu baitzituen SNPk, eta bi ekologistek; horiez gain, diputatu independente bat ere agertu zen herrialdetik irtetearen alde. Hortaz, aurtengoarekin konparatuta, aldaketa nabarmenenak izan dira berdeen gorakada eta Sturgeonen indar politikoak gehiengo osoa berreskuratu ez izana. Hori lortzea zen bozetako helburua, batez ere Londresi begira bere jarrera sendoagoa bilaka zedin.\nEskoziako lehen ministroarentzat, baina, 65eko kopuruaren atarian geratzea ez da bigarren galdeketa egiteko oztopo izango, emaitzak baloratzeko atzo emandako agerraldian berretsi zuenez: «Garaipena historikoa eta ohiz kanpokoa izan da. Ez dago justifikaziorik bigarren erreferenduma blokeatzeko. Pandemia amaitzean egingo dugu, diputatuen gehiengoak herritarrekiko harturiko konpromisoa baita».\nBeste behin ere, SNPren aldeko botoa handitu egin da —%48koa—, eta Sturgeonek arrakastatsutzat jo du joera hori, are gehiago kontuan harturik parte hartzea inoizko altuena izateko bidean dela. Eta, horiek horrela, Eskoziako lehen ministroak ohartarazia du prest dagoela Erresuma Batuko Gobernuaren kontrako borroka konstituzional eta juridikoa abiatzeko, legezkoa eta nazioarteak onartua izango den galdeketa lotesle bat ziurtatze aldera.\nEdinburgok bigarren erreferenduma egiteko lege proiektuaren zirriborroa aurkeztu zuen aurreko legealdiaren amaieran —ez du argitu noiz bozkarazi nahi duen—, eta dena prest da, printzipioz, 2023a amaitu aurretik hautetsontzietara deitzeko, betiere pandemia amaitu baldin bada. Testu hori onartzeko, independentistek 2011ko diputatu kopuru bera izango dute, lehen galdeketarako erabili zutena.\nBigarrenerako bidea, baina, desberdina izan daiteke: hauteskundeen ostean, Sturgeonek berriz eskatuko dio Johnsoni erreferenduma egiteko baimena, eta hark ezezkoa emango dio; parlamentuak, hortaz, galdeketa egiteko lege proiektua onartuko du, eta, lege bilakatu aurretik —erregetzaren baimena behar du—, Londresek auzitara eramango du, Erresuma Batuko Gorenera.\nAzkenaldian, independentziaren aldekoak %50-54 artean ibili dira —2014ko erreferendumean %45 izan zen—, batez ere iragan udatik Gabonetara arte, eta ez dute lortu ezezkoarekiko tartea gehiago handitzea, hogei bat inkestatan jarraian unionisten aurretik egon arren. Orain, baina, %50era itzuli da, eta horrek independentistei ez die behar adinako segurtasuna eman erasoaldi politikoari eusteko; Eskoziako lehen ministroak iradokia du %60ra iristea nahi duela ziur egoteko.\nIkusteko dago, gainera, SNPk eta ekologistek koalizio gobernu bat osatuko duten; oraingoz ez da horri buruzko elkarrizketarik izan, baina Alderdi Berdearen buruzagietako batek esana du agintean sartzeko prest leudekeela.\nSalmondek aulkirik ez\nOrdezkaritzarik lortu ez duena Alex Salmond Eskoziako gobernuburu ohiaren Alba Alderdia izan da. Orain arteko inkesta eta zundaketek hori iradoki dute, eta Salmondek herenegun aitortu zuen aulkiak lortzeko aukera gutxi zituztela; are, zenbaketak aurrera egin ahala, agintari ohia bera ez zuten aukeratu ere egin aurkeztu egin den eskualdean.\nSturgeonek, beraz, lasaitua hartu du, balizko bigarren galdeketara biderako egutegiaren kontrola izango baitu; izan ere, Alba Alderdiak presa handiagoa erakutsi du, eta parlamentuan indar horrek ordezkariak izateak edo horien menpe egoteak eragina izan zezakeen SNPren planetan.\nUnionisten artean, Eskoziako Alderdi Kontserbadoreak oposizioko indar nagusi izaten jarraituko du. 31 eserleku bildu ditu (duela bost urte bezala), eta haren atzetik geratu da Eskoziako Alderdi Laborista, 22 aulkirekin (-2); Liberal Demokratak indar politikoa izan da azkena, lau diputatu lortuta (-1).\nAlderdi horien hauteskundeotako helburua SNPren gehiengo osoa eragoztea zen, Douglas Ross kontserbadoreen buruzagiak kanpainan hainbatetan errepikatu duenez; xede hori, hortaz, betetzat jo dezakete.\nAEBetako epaile batek ebatzi du afganiar bat legez kanpo daukatela Guantanamon atxilotuta\nAsadullah Haroon Gulek hamalau urte daramatza preso atxilotze gunean. Gobernuaren argudioak atzera bota ditu Washingtoneko epaile federal batek, eta defentsaren habeas corpus eskaera onartu du.\nKolonbiako desagertuen lorratzaren bila\nAzken 60 urteetan 100.000 desagertze salatu dituzte Kolonbian. Horietatik gehienak 1990eko hamarkadan egin zituzten paramilitarrek eta segurtasun indarrek. Baina gaur egun oraindik senideek ez dakite non dauden edo zer gertatu zitzaien bahitutakoei, eta ikertzen hasi direnetako askok erbestera joan behar izan dute mehatxuengatik.\nEstu hartu dute IPCC, klimari buruzko ondorioak alda ditzan\nArantxa Elizegi Egilegor Gorka Berasategi Otamendi\nBBCk zabaldutako filtrazioaren arabera, Saudi Arabia, Australia eta Japonia leudeke, besteak beste, esku hartzeen atzean. Helburua litzateke erregai fosilak alde batera uzteko presioa indargabetzea\nEBk zigor gehiago ezarriko dizkio Bielorrusiari, milaka migratzaileri batasunean sartzeko bidea errazteagatik\n«Migratzaileak helburu politikoetarako erabiltzen» ari da Minsk, EBko agintariek salatu dutenez. Lituaniak eta Letoniatik mugan hesi bat altxatzeko eskatu diote Bruselari.\nEHUk espediente informatibo bat zabaldu dio eraso sexista batengatik salatu duten irakasleari\nGalesen, toryek aurrea hartu diote Plaid Cymruri


Goi mailako musikarekin elkartasuna Iztietako parrokian : Oarsoaldeko Hitza\nGoi mailako musikarekin elkartasuna Iztietako parrokian\nGarrintzi abesbatzak ia inoiz entzun ez den 'Navidad criolla' eskainiko du, Afagi Alzheimerra duten pertsonen eta ingurukoen elkartearen alde.\nMari Jose Portu eta Josetxo Oliveri Garrintziko kideak; Jon Kortajarena, Marceliano Salvador eta Asun Sanz Afagiko kideak, eta Joserra Trebiño parrokiako ordezkaria gaurko agerraldian-\nIa aurrekaririk ez duen musika kontzertua emango du Errenteria-Oreretako Garrintzi Abesabatzak larunbatean, 20:00etan, Iztieta auzoko San Jose Langilearen Parrokian. Carlos Alberto Irigarayren Navidad criolla obra interpretatuko dute errenteriarrek, eta inguruan obra hori entzuteko aukera izango den bigarren aldia izango da, hortaz, gisa honetako kontzertu bat bakarrik egin da, Garrintzik emana ere, 2017ko martxoan. Gainera, elkartasun helburua du musika emanaldiak, kontzertua doan izanik ere, horren bukaeran ikusleek donazioa emateko aukera izango dutelako: Afagi Alzheimerra duten pertsonen, lagunen eta senideen aldeko diru bilketa egingo dute.\nNavidad criolla Alberto Irigarayren (Uruguai, 1916-1987) obra ezagunena da; bere musika sorkuntzak hezkuntzarako baliatu zituen. Garrintziko zuzendari Josetxo Oliverik gaurko aurkezpenean esan duenez, ez zen batere erraza izan partitura lortzea –2014tik lan egin du hori lortzeko—; hala, ikerketa lan sakon baten ondoren, Oliverik jakin izan zuen 1966an diskoa bat grabatu zuela Argentinako abesbatza batek Navidad criolla-rekin. Abesbatza horretako kide baten bitartez, eta lan handia eginda, lortu zuten partituta Errenteriako koruko kideek. Hura Alberto Santosek moldatu, eta iazko martxoan estreinatu zuten Maria Madalenaren elizan, estreinaldi modura.\nBost zatitan dago banatuta obra, eliz musika da, eta orotara 15 pasarte ezberdin ditu, narratzaile batek gidatuta —Argentinako hitz egiteko era erabiliko du Errenteriako emanaldian narratzaileak—. Ordubeteko kontzertua izango da, Oliverik adierazi duenez, “atsegina eta gustagarria”. Errelato antzekoa da, erritmo kreoleko konposizioekin.\n1973an sortutakoa da Garrintzi korua, Gartxuak eta Intzike abesbatzen baturatik. Ordutik bide luzea egin dute, urteko datarik esanguratsuena Errenteriako Gabonetako Abesbatza Lehiaketa Probintziala dutela —11tan irabazi dute—. Kontaezinak dira urteotan Garrintzik Errenterian, Euskal Herrian eta nazioartean eman dituen kontzertuak.\nGaur goizeko aurkezpenean Afagi elkartearen izenean hitz egin du Jon Kortajarenak, Oarsoldean elkarteak duen ordezkariak. Zinez eskertu egin ditu San Jose Langilearen Parrokiako nahiz Garrintziko kideak musika bidezko elkartasun keinuagatik, “eskerrik asko 1991tik lanean ari den proiektu honekin bat egiteagatik. Horrelakoek Alzheimerraren kontra borroka egiteko indar handiagoa ematen digute”.\nKortajarenak Alzheimerraren dimentsioaz hitz egin du. Esan duenez, 2015an, Gipuzkoan 12.100 pertsona inguru ziren gaixotasun hori edo antzekoak zituztenak, eta 2030erako zifra hori bikoiztu daitekeela ohartarazi du. Hala, gaixoekin bakarrik ez, haien inguru guztiarekin lan egiten dutela nabarmendu du Kortajarenak, era integralean: babes juridikoa emanaz, laguntza ekonomikoa ziurtatuz, gizarte-osasun zerbitzuak erraztuz, ikerketa bultzatuz, formazioa landuz…\nParrokiakoak, oso pozik\nIztietako parrokiako apaiz Joserra Trebiñok ere esker on hitzak izan ditu kontzertuaren partaideentzat eta Afagiko kideentzat. Zehaztu du parrokia zeharo errotuta dagoela Iztieta auzoan, auzoko lan handia egiten dutela, kanpora begira ari dela San Jose Lasngilearen parrokia. Eta kontzertuaz, adierazi du musika eta abestea egungo gizartearen ezinbesteko osagai direla, eta gainera, Navidad Criolla eliz musika denez, bat egiten duela euren zereginarekin. “Gozatzeko aukera oso ona da”, aitortu du.\nObra. Navidad Criolla (Carlos Alberto Irigaray, Uruguai). Iraupena: ordubete inguru. Eliz musika da, narratzaile baten gidaritzarekin, Hego Amerikako kreole kulturaren erakusgarri. Bost zati nagusi ditu, 15 azpi ataletan banatuta. Ez da geldiunerik egongo, kantu guztiak jarraian dira.\nGarrintzi abesbatza. 50 kidek osatzen dute. Kontzertuko partaide bereziak:\nMusikariak: Miren Etxebeste (teklatua), Ana Camarero (gitarra), Maitane Crespo (akordeoia) eta Iñaki Letamendia (perkusioa).\nSopranoak: Arantxa Coca eta Ainara Garcia.\nKontraltuak: Nekane Berridi eta Jasone Idiazabal.\nTenorea: Agustin Bagües.\nBaritonoa: Alberto Mendigutxia.\nNarratzailea: Sebas Galdos.\nZuzendaria: Josetxo Oliveri.\nPiezaren egokitzapena: Alberto Santos.


Savignargues - Wikipedia, entziklopedia askea.\nDominique LAURENT (2014-2020)\n43° 57′ 44″ N, 4° 05′ 00″ E / 43.962222222222°N,4.0833333333333°E / 43.962222222222; 4.0833333333333Koordenatuak: 43° 57′ 44″ N, 4° 05′ 00″ E / 43.962222222222°N,4.0833333333333°E / 43.962222222222; 4.0833333333333\nAigremont, Canaules-et-Argentières, Saint-Jean-de-Serres eta Saint-Théodorit\nSavignargues (frantsesez eta ofizialki: Savignargues) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 236 biztanle zituen.\n2007an Savignargues udalerrian erroldatutako biztanleak 199 ziren. Familiak 77 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 23 seme-alabarik gabeko familiak ziren, 30 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 100 etxebizitza zeuden, 80 familiaren etxebizitza nagusia ziren, 14 bigarren erresidentzia ziren eta 6 hutsik zeuden. 87 etxeak ziren eta 11 apartamentuak ziren. 80 etxebizitza nagusietatik 69 bere jabearen bizilekua ziren, 8 alokairuan okupaturik zeuden eta 3 doan lagata zeuden; 5 etxek bi gela zituzten, 10 etxek hiru zituzten, 23 etxek lau zituzten eta 42 etxek bost zituzten. 70 etxek euren parking plaza propioa zuten azpian. 35 etxetan ibilgailu bat zegoen eta 41 etxetan bat baino gehiago zituzten.\nSavignargues udalerriko biztanleria-piramidea 2009an .\n2007an lan egiteko adina zuten pertsonak 123 ziren, horien artean 96 aktiboak ziren eta 27 inaktiboak ziren. 96 pertsona aktiboetatik 87 lanean zeuden (51 gizon eta 36 emakume) eta 9 langabezian zeuden (3 gizon eta 6 emakume). 27 pertsona inaktiboetatik 12 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.\n2009an Savignargues udalerrian 85 unitate fiskal zeuden, 203 pertsonek osaturik. Pertsona bakoitzeko diru-sarrera fiskalaren mediana urteko 16.676 euro zen.\n2007an zeuden 7 komertzioetatik, 2 eraikuntza enpresak ziren, 3 ibilgailuen saltze eta konpontze enpresak ziren eta 2 zerbitzu enpresak ziren.\n2000. urtean Savignargues udalerrian 21 nekazaritza-ustiategi zeuden, 510 hektarea erabiltzen.\nSaint-Théodorit (2,4 km)\nPuechredon (2,9 km)\nCanaules-et-Argentières (3,3 km)\nLédignan (3,5 km)\nSaint-Jean-de-Serres (3,6 km)\nBNF: 15254954m (data)\nOrriaren azken aldaketa: 29 abendua 2019, 06:15.


Euskalduntxarrak 2016/03/16 - Halabedi\nHalabedi > Podcast-ak > Kultura > Euskalduntxarrak 2016/03/16\nEuskalduntxarrak: Euskalduntxarrak 2016/03/16\nmartxoa 22, 2016 Euskalduntxarrak 0\nAste honetan Ibon izan dugu gurekin Gora Gasteiz dokumentalari buruz hitz egiteko. Oso dokumental ona Gora Gasteiz herri ekimena azaltzeko. Entzun ezazue irratsaioa, ikusi dokumentala eta IZAN KOLORE!!!\nGasteiz koloretsua nahi dugu eta!\n← “…o no sera”: las violencias de la economía.\nZURIA BELTZEZ – 61 – ARIMAK SUTAN (10-09-05) →


Etxerat Elkartea eragile politiko eta sindikal ezberdinekin elkartzen ari da | Usurbildarrak aurrera\n← Andatza Mendizaleen Kirol Taldeak antolatuta martxoaren 12an Arantza-Beintza mendi irteera\nIgandean Usurbilgo alkate eta zinegotzien agerraldia egingo da M7ko galdeketa babesteko →\nEtxerat Elkartea eragile politiko eta sindikal ezberdinekin elkartzen ari da\nPosted on 2017/02/27 | Utzi iruzkina\nUrtzi Errazkin y Patricia Vélez, Etxerateko bozeramaileak. Arg.: Argazki Press\nEtxerat Elkartea dispertsio politika indargabetzeko eta gaixorik dauden presoak askatzeko eragile politiko eta sindikalekin akordio zabala gauzatzen ari dela jakinarazi du. Sakabanaketa eta larri gaixorik dauden presoen egoera bukatzeko beharraz bat etorri dira eragile hauek: PSE-EE, EH Bildu, EAJ, Elkarrekin Podemos, Nafarroako Ahal Dugu, Ezkerra, Ezker Anitza, Geroa Bai, CCOO-Euskadi, UGT-Euskadi, LAB, ELA, CGT, CNT, ESK, Hiru, EHNE eta Steilas-eko ordezkariak.\nEtxerat-ek uste du hasierako adostasun hori akordio sozialaren ibilbidearen lehenbiziko geltokia izan daitekeela. Lanean jarraitzen dute adostasun hori agiri zehatz baten inguruan gauzatzeko. Prozesua luze eta arazoz beterikoa izango dela adierazi dute, baina itxaropena agertu dute gai hauen inguruko adostasuna abiapuntu izan daitekeela akordio zabalagoa erdiesteko, eta, bide batez, gogorarazi dute lorturiko adostasunak eragile sozial eta elkarte guztiei ateak zabalik dituela.\n“Egungo espetxe politikari ezetza borobila eman dio, behin eta berriro, euskal gizarteak. Hau ez da esaera bat, ez toki komun bat, ezta guk egiten dugun adierazpen hutsala; egungo errealitatea da. Lotura afektiboa dugunok, senide eta lagunak garenok, giza eskubideen eremuan lan egiten dugunok, eta baita, ardura politiko, sozial eta sindikala dituztenak, dispertsioa eta dispertsioaren ondorioak aski soberan ezagutu eta bizi ditugu.\n28 urte beteko dira datorren maiatzean euskal preso politikoei modu iraunkor eta sistematikoan dispertsio politika aplikatzen hasi zenetik. ETAk behin betiko su-etena adierazi zuenetik bost urte igaro direnean eta zabaldu diren aukera guztiei uko eginez, azken hiru hamarkada luze hauetan gertatu bezala, dispertsio politikak eragiten dituen zigor eta sufrimendu gehitua parametro berdinetan darraite. Espainiar Gobernuak, borondate propioz, eskubideen urraketa etengabea luzatzen jarduten du eta, horrela, salbuespen neurriak betikotzea eragin nahi du.\nEspetxe politika honi euskal gizarteak ematen dion ezetza eraginkorra bihurtze aldera, bada bide egokiak aurkitzeko garaia. Helburu horrekin, eragile politiko eta sindikal ezberdinekin elkartzen ari da Etxerat Elkartea joan zen udazkenetik. Ez dugu Etxeratekiko atxikimendua bilatu nahi, ez gaude sinadurak edo sostengua jaso nahian: dispertsio politika indargabetzeko gehiengo baten borondateari bide emateko denon arteko lana proposatzen dugu. Alderdi politiko, sindikatu eta eragile ezberdinen arteko distantziak eta ikuspuntuak gaindituko dituen ekimenaz ari gara, gizarteak eskatzen duen bezala, ardurarekin garatzeko lana proposatzen dugu.\nLuze bezain arazoz beteriko prozesua dela jakin badakigu. Hala ere, denon arteko lan honi bide emateko behar den borondate eta ardura hauteman dugu orain arteko bilkuretan. Urruntasuna eta larri gaixorik dauden presoen egoerarekin bukatzeko beharra partekatu dugu PSE-EE, EH BILDU, EAJ, ELKARREKIN-PODEMOS, AHAL DUGU NAFARROA, IZQUIERDA-EZKERRA, EZKER ANITZA, GEROA BAI, CCOO Euskadi, CCOO Nafarroa, UGT Euskadi, LAB, ELA, CGT, CNT, ESK, HIRU, EHNE, eta STEILASekin. Bi urraketa hauek, beti ere salbuezpeneko espetxe politikaren neurriak bere osotasunean ulertuta, premiaz indargabetu behar direlako sortzen dituzten ondorio larriak direla eta. Pertsona ororen eskubideak errespetatzearen aldeko abiapuntua dugu honako hau. Egun bideak itxita dituen normalizazio politiko eta sozialerako jokalekua irabazteko, euskal gizarteari aukerak eta alternatibak eskainiko dizkion akordio zabala eta anitzaz ari gara.\nEragile politiko zein sindikalekin batera, abian jarritako lan ildo hau aurkeztera gatoz gaur. Urruntasunarekin amaitzeko, larri gaixorik dauden presoen askatasuna lortzeko eta pertsona guztien eskubideak errespetatzearen aldeko Akordio Sozialaren ibilbidearen lehenbiziko geltokiaz ari gara eta, euskal gizarteari, bere osotasunean, gainontzeko sindikatuei, eragile sozial eta elkarte guztiei ateak zabalik dituen akordioa da hau. Gizarte honek ezinbesteko duen itxaropenarekin aurkezten dugu aurrerapauso hau, eta euskal gizartea ordezkatzen duen eragile anitzenganako konfiantza osoa jartzen dugu”.


Irekia Eusko Jaurlaritza - Gobierno Vasco :: Jaurlaritzaren Kontseiluak DSBE eta EPO gastuetarako 2022rako xedapena onartu du (Gobernu Bilera 2021-12-07)\nJaurlaritzaren Kontseiluak DSBE eta EPO…\n<img src="https://www.irekia.euskadi.eus/uploads/cover_photos/73870/original/logoconsejo.jpg" style="max-width:100%" alt="" />\nIdoia Mendia lehendakariorde eta Lan eta Enplegu sailburuak proposatuta, Jaurlaritzaren Kontseiluak 432,45 milioi euroko gastua onartu du datorren urterako, aurrekontua onartu aurretik, diru-sarrerak bermatzeko errenta eta etxebizitzarako prestazio osagarria jasotzeko eskubidea duten pertsonen diru-sarrerak garantizatzeko.\nDiru-sarrerak Bermatzeko Errentaren kasuan, 2022rako aurreikusitako zenbatekoa 345 milioi eurokoa da, honela banatuta: Araba 57,39 milioi, Gipuzkoa 78,27 milioi eta Bizkaia 209,32 milioi. Datorren urtean jaso beharreko zenbatekoak % 3 gehitu dira.\nEtxebizitzako Gastuetarako Prestazio Osagarriari dagokionez, aurreikuspena, guztira, 87,45 milioi eurokoa da, 14,72 milioi Arabaren kasuan, 21,36 milioi Gipuzkoaren kasuan eta 51,35 milioi Bizkaiaren kasuan.\nBeharrezkotzat jotzen da aldez aurretik bideratzea, bi prestazioak hilero ordaintzen baitira; beraz, bermatu behar da Lanbidek, horiek kudeatu eta ordaintzeko ardura duen organoak, finantzaketarako baliabide ekonomikoak izango dituela 2022ko urtarriletik aurrera.\nBi prestazio horiek Diru-sarrerak Bermatzeko eta Gizarteratzeko 18/2008 Legean jasota daude.\n1.070.000 euro bideratu dira eraikuntzaren arloko berrikuntzarako laguntzetara (Gobernu Bilera 2021-12-21)


Mozart Camargo Guarnieri - Wikipedia, entziklopedia askea.\nMozart Guarnieri, Моцарт Гуарньери\nTietê, 1907ko otsailaren 1a\nSão Paulo, 1993ko urtarrilaren 13a (85 urte)\nErnani Braga (en)\nLina Pires de Campos (en)\nmusikagilea, orkestra zuzendaria, musikologoa, piano-jotzailea eta poeta\nMozart Camargo Guarnieri (Tietê, São Paulo, 1907ko otsailaren 1a - São Paulo, 1993ko urtarrilaren 13a) brasildar musikagilea izan zen.\nMario de Andraderen eragin intelektual eta estetikoaren pean osatu zuen bere prestakuntza musikala. Heitor Villa-Lobos, Oscar Lorenzo Fernandes eta bere garaiko beste musikagile batzuk bezala, elementu brasildarrekin, are Brasilgo folklorearekin ere, adostu zuen musika klasikoa, baina brasildar musikaren bitxikeria edo exotismo hutsetara mugatu gabe, betiere. Bere musikaren beste ezaugarrietako batzuk intimismoa eta lirismoa dira. Abestiak, pianorako piezak, kuartetoak, kontzertuak eta sinfoniak egin zituen.\nMultimedia: Camargo Guarnieri\nBNF: 13925101c (data)\nOrriaren azken aldaketa: 1 martxoa 2019, 21:26.


Dena ondo aterako da | Harian | Berria\nZiurrenik, boteprontoan esanda,ez didazue sinestuko, baina izatez ez naiz oso pertsona baikorra. Ezkorra ere ez, baina badaukat txikikeria handiena dimentsioz kanpo gorrotatzeko, edozeri haren alde ilunena, aukera inprobable eta txarrena ikusteko gaitasuna.\nHala ere, pandemia honek zekarren frustrazio, antsietate, min, ezinegon, etorkizun ilun eta abarrak ikusita, nire ezkortasun kapazidade hori mugatzea erabaki nuen orain urte eta piku. Iruditu zitzaidan, Mr. Wonderfullismoan erori gabe ere, positiboa den horretan zentratzeko garaiak zetozela, etsipenaren zurrunbiloak jango ez bagintuen. Arrakasta gehiago edo gutxiagorekin, baina uste dut eutsi diodala lagun batek «optimismo obszenoa» bezala definitu zuen jarrera horri.\nAisia faltan izanik, lana egin dut (soldatapekoa eta bestea) inoiz ez bezala; kultura konpartitu (kontsumitu esateak oraindik zerbait arraroa eragiten dit) eta sortu dut; aulkietan geldi eta kontakturik gabeko talde-dinamizazioetan ohi baina izerdi gehiago isuri dut bertan taldetik eta dinamizaziotik zerbait gera zedin; inguruan izan ditudanen gorabeherei gomendio eta entzute ariketa zintzoak egiten saiatu naiz; tabernen faltan, latako zerbezak eta ardo botilak konpartitu ditut lagunekin; bakarrik sentitu daitezkeen ingurukoak izan ditut inoiz baino gehiago buruan, eta bueltan ibiltzen saiatu naiz; gogoz maitatzeko ahaleginak egin ditut neke eta haserreen gainetik; zaintzen saiatu naiz eta zaindu nazaten uzten; jende berria ezagutu dut eta haien musukoen azpiko ustezko aurpegiak erregistratu izen berriekin batera; asko entzun dut (eta horrek berebiziko garrantzia du, ni neu naizen hiztun hau izanda); «dena ondo aterako da» gehiegitan errepikatu dut, «dirua ez da garrantzitsuena» gehiegitan esan dut, «inportanteena gu hemen gaudela eta beti egongo garela» lotsik gabe ziurtatu, «okerragoei aurre egindakoak gara» konbentzimenduz saldu.\nEta horren guztia ondoren, eta hala eta guztiz ere, oso nekatuta nagoen pertsona bat besterik ez naiz ekainak azkenak eman behar dituen honetan. Baina zer demontre, amaierako sententzia baikorra egin nahi nuke azken artikulu honekin, beraz, hor doakizue: Bejondeizuela danoi! Txapeldun batzuk bezala eutsi diozue ikasturte honi, eta begira, orain oporrak datoz, eta gozatu behar dituzue, merezi dituzuelako, ez dakizue zer nola eskertuko dizuen hori gorputzak, musukoak desagertzear daude, txertatzeek immunitate erabatekoa emango digute laster, eta ohartzerako, pandemia ez da «gertatu zen hura» besterik izango. Onenak zarete, segi horrela!\nEta orain, zuen baimenarekin, ohera noa.


Nia Long - Wikipedia, entziklopedia askea.\nNia Talita Long (Brooklyn (New York); 1970eko urriaren 30a) Estatu Batuetako aktorea da NAACP Image Awarda hiru aldiz irabazi duena eta noizean behin musika bideo zuzendaria. The Fresh Prince of Bel-Air, Soul Food, Love Jones, The Best Man, Big Momma's House, Third Watch y Are We There Yet? emanaldietan agertzeagatik da ezaguna.\nKingston, 1970eko urriaren 30a (50 urte)\nIme Udoka (en)\nSommore (half-sister (en) )\naktorea, motivational speaker (en) , telebista-aktorea, zinema aktorea eta ahots-aktorea\n4.2 Telebista lanak\n5 Sariak eta izendapenak\nLong Brooklynen (New York) jaio zen, Talita eta Doughtry "Doc" Longen alaba, Trinidad eta Tobagokoak. Bere aita institutuko irakaslea zen eta bere ama arte irakaslea eta autobus gidaria. Bere izen artistikoa, Nia, Kwanzaako zazpi egunetako bat da eta bere esanahia "Helburu" da swahilieraz. Bere gurasoak bi urte zituenean banandu ziren, eta bere amarekin Iowa Cityra (Iowa) mugitu ziren, non bere amak Arte ederrak ikasi zituen.\nLongek kristau eskola batean ikasi zuen eta ballet, tap, jazz, gimnastika, gitarra eta antzerkia ikasi zuen. Westchester High School-en graduatu zen 1989an.\n15 urtez, Betty Bridge irakasle bezala izan zuen antzerkian, Diff´rent Strokesko Todd Bridgesen ama. Bere lehen lan garrantzitsuena Kathryn "Kat" Speakes bezala izan zen Guiding Lighten. 1994an Will Smithen andrea interpretatu zuen The Fresh Prince of Bel-Airen. 2003an Third Watchen hartu zuen parte, non Sasha Monroe interpretatu zuen 2005arte. 2005etik 2006ra, Everwooden hartu zuen parte. Urtebete geroago Boston Legalen atera zen.\nLongek bigarren mailako hainbat paperetan agentu zen, Friday eta Made in American besteak beste. Baita ere, paper garrantzitsuak izan ditu hainbat filmetan, adibidez, Soul Food, Love Jones, Boiler Room, Big Momma´s House, Are We There Yet? eta The Best Manen. Horrez gain, Ice Cuberekin lau pelikuletan agertu da, eta Regina Kingekin bitan. Long Kanye Westen "Touch The Sky" bideoan agertzen da. Baita ere, Yolanda Adamsen "This Too Shall Pass" zuzendu zuen.\n2000. urtean, People aldizkariak munduko 50 pertsona ederrenetako bat bezala aukeratu zuten. 2004. urtean NAACP Image Awarda irabazi zuen, aktore hoberena bezala. Sitcomeko Living Singleko lehen denboraldiko gonbidatua izan zen baita ere.\n2010ean Ime Udokarekin ateratzen hasi zen eta 2011ean seme bat izan zuten. 2015eko maiatzean ezkondu egin ziren. Longek beste seme bat du ere, 2000. urtean jaiotakoa, Massai Dorseyrekin.\nBig Momma's House 2 2006)\nBuried Alive (1991)\n2005 Antzerki filmeko aktore laguntzailea (Alfie) Izendatua\n2005 Aktore onenaren laguntzailea (Alfie) Izendatua\n2001 Aktore onenaren laguntzailea (Bolier Room) Izendatua\n2000 Aktore onena (The Best Man) Irabazia\n2005 Telebistako drama bateko aktore onena (Third Watch) Irabazia\n2004 Telebistako drama bateko aktore onena (Third Watch) Irabazia\n2001 Film bateko aktore onena (Big Momma's House) Izendatua\nTelesail bateko aktore onena (If These Walls Could Talk 2) Izendatua\n2000 Film bateko aktore onena (The Best Man) Irabazia\n↑ «Nia Long Biography | TVGuide.com» web.archive.org 2015-09-18 (Noiz kontsultatua: 2020-04-21).\nAzken aldaketa 15 iraila 2020(e)an, 11:46(e)tan\nOrriaren azken aldaketa: 15 iraila 2020, 11:46.